Απορ(ρο)ιες- The Side effects of Wondering: April 2008\nΜπαίνω προχθές στην τάξη, οι τέσσερις τους κρυμμένες (γύρω στα 12-13) κάτω απ’ τα θρανία, βλέπω τον πίνακα είχε τρία μεγάλα 6άρια στη μέση και γύρω-γύρω πολλές φορές γραμμένη τη λέξη DEAD, κάπου πιο δίπλα το όνομα μου και δίπλα σ’ αυτό you are DEAD.\nΌχι, δεν το ‘δα στον ύπνο μου. Προοδεύουν αυτά τα παιδιά, μαθαίνουν. Με συμπαθούν κατά βάθος το ξέρω.\nΣήμερα είπα στα παιδάκια για τον αγώνα χθες και όλα τα ‘βαλαν μαζί μου επειδή είπα κρίμα για τη Barcelona.\nΘυμάμαι κι εγώ το Euro που έρχεται, και λέω ετοιμαστείτε να χάσετε. Εκεί όλα ξεσηκώθηκαν, γιουχάριζαν τη Γκρέθια, μόνο ένα φώναζε υπέρ της Ελλάδας, όχι για να γλείψει τον καθηγητή του αλλά για να μην είναι με τους άλλους. Και τέλος λέω Η Ελλάδα είναι πρωταθλήτρια Ευρώπης, δεν θυμάστε που νίκησε την Ισπανία το 2004;\nΈρχεται κοντά ένα μικρό και τον βλέπω να μετράει τα δάχτυλα του.\n(Θα θέλει να μου πει ότι απ’ το 2004 μέχρι τώρα έχει περάσει τόσος καιρός, σκέφτηκα. Και του’ χα έτοιμη την απάντηση Αφού κάθε 4 χρόνια γίνεται το Euro.) Και μου λέει το μικρό σε ελεύθερη μετάφραση Τι λε ρε δάσκαλε; Εγώ το 2004 ήμουνα τεσσάρων.\nΑυτό ήταν, με τάπωσε. Τότε συνειδητοποίησα τι κάθομαι και λέω με τα 8χρονα, αυτά γεννήθηκαν μόλις το 2000!\nΑυτές οι μανάδες που γιορτάζουν την Κυριακή έχουν να πάρουν απ’ τα παιδάκια τους άπειρες κάρτες και λουλουδάκια.\nΟ μόνιμος δάσκαλος τους έβαλε να φτιάξουν λουλούδια με χαρτί γκοφρέ να τα δώσουν στη μανούλα και να πουν Feliz dia de la madre, ο δάσκαλος των Αγγλικών τους (εξ Αμερικής, είναι σε προγράμματα ειδικά όσοι σπουδάζουν Ισπανική Φιλολογία έρχονται για ένα χρόνο σε Ισπανικά σχολεία και ‘διδάσκουν’ Αγγλικά) έγραψε ποιηματάκια τύπου You are a wonderful Mom, εμείς τους βάλαμε να κάνουν poster και κάρτες με λουλουδάκια και καρδούλες και να γράψουν I love you, mom και Happy Mother’s Day.\nΚι αυτό εντυπωσιακό.\nΥγ.: Η φωτογραφία από ένα δημοτικό (δημόσιο), το περιστέρι και η λέξη ειρήνη σε πολλές γλώσσες (την είχε και σε άλλες πιο αριστερά, έγραφε και IRENE).\nPosted by Z. at 20:25\nΜόλις πέρασε στον τελικό η Manchester United. Αυτά είναι. Οι παίκτες της δεν μπορώ να πω ότι με πείσανε. Εξαίρεση, ο τερματοφύλακας, γατόνι. Για να δούμε και στον τελικό.\nPosted by Z. at 22:42\nΔεν ήξερα τι να γράψω, κάτι για το Πάσχα. Έλεγα να ανεβάσω ένα κείμενο περσινό που ‘χα διαβάσει, δε μ’ άρεσε τελικά. Έτσι κατέληξα στο να ψάχνω. Εδώ που βρίσκομαι, δεν μπορώ να μπω σε Πασχαλινό κλίμα-πάντως έχει άπλετο ελληνικό φως- εδώ είναι λίγοι οι Έλληνες ορθόδοξοι, πρέπει να' χει και εκκλησία.\nΤελικά διαβάζοντας μερικά κείμενα όπως αυτό παρακάτω (μπορείτε να το δείτε εδώ με τις φωτογραφίες του) ένιωσα ότι είμαι στην Ελλάδα, τη γιορτινή, τη φωτεινή, την ανοιξιάτικη.\nΥγ.: Μιας και θυμήθηκα το στίχο του Ζούδιαρη Πάσχα στο χωριό, συγκέντρωση μετοίκων, να προσέχουμε οι οδηγοί.\n(Από το Νίκο Δήμου)\nΗ δεύτερη ευτυχία είναι η όραση.Βλέπεις το κερκυραϊκό φως γλυκό, μελένιο, να χαϊδεύει τις προσόψεις των σπιτιών του Λιστόν. (Α! οι προσόψεις της Κέρκυρας: πίνακες τέχνης και φύσης - όπου τα χρώματα και η υγρασία παίζουν μόνο με τόνους και ημιτόνια). Βλέπεις τον καταγάλανο ουρανό (πάντα είναι γαλανός ο ουρανός το Μεγάλο Σάββατο στην Κέρκυρα - ο Άγιος φροντίζει γι' αυτό), μέσα από τα πορφυρά λουλούδια του δέντρου του Ιούδα. Σε λίγο θα δεις τα χρυσά, τα γαλάζια και τα κόκκινα της λιτανείας.\nPosted by Z. at 12:09\nΔεν ξέρω γιατί. Άλλοι συγκινούνται από τέχνες, βιβλία, πίνακες ζωγραφικής- εμένα όσες φορές και να με βάλεις μπροστά στη Μόνα Λίζα ή στη Γκέρνικα δεν συγκινούμαι- άλλοι όταν βλέπουν μωρά, όταν διαβάζουν ένα όμορφο ποίημα, όταν ακούν ένα όμορφο τραγούδι ή μια μελωδία και από πολλά πολλά άλλα.\nΕμένα με συγκινούν πολύ οι άνθρωποι της τρίτης ηλικίας, ειδικά όταν βλέπω ένα ηλικιωμένο ζευγάρι να κάνει, Κυριακή απόγευμα, τη βόλτα του στην πλατεία χεράκι χεράκι. Στην Ελλάδα δεν έχω δει κάτι τέτοιο, εδώ όλα τα ‘μεγάλα ζευγαράκια’ κρατιούνται σφιχτά χέρι με χέρι. (Το πιο ωραίο ήταν όταν είδα ζευγάρι τυφλών με τα μπαστουνάκια να κάνει βόλτα μια ηλιόλουστη μέρα- νεαρό ζευγάρι).\nΗ φωτογραφία παραπάνω αποτυπώνει μια πραγματικότητα. Τα ηλικιωμένα ζευγαράκια περπατάνε χέρι-χέρι αλλά αφήνουν μια μικρή απόσταση ανάμεσα τους, είναι το δικαίωμα του καθενός να’ χει το δικό του χώρο, (αναφαίρετο δικαίωμα για να κρατάει ο γάμος τόσα χρόνια) όμως τα χέρια ενωμένα, το ίδιο ισχύει και στο κρεβάτι τους, στον τρόπο που κοιμούνται, υπάρχει απόσταση, όποιος έχει διαβάσει το «Ο έρωτας στα χρόνια της χολέρας» του Marques καταλαβαίνει πολύ καλά τι εννοώ.\nΔεν ξέρω γιατί. Ίσως μάλλον επειδή τους συμπαθώ, επειδή τους σέβομαι, σέβομαι έναν γέρο, μια ζωή ολόκληρη, και ούτε καν μπορώ να φανταστώ τι μπορεί να σημαίνει μια ζωή ολόκληρη.\nΠόσες αναμνήσεις, άλλες γλυκιές, άλλες πικρές, άλλες χαμένες στο χρόνο, στα βάθη του μυαλού, χωρίς να γνωρίζεις το πότε, το πώς, το γιατί και πάντα να μένεις με την αμφιβολία, ήτανε δεν ήτανε, ήταν τότε ή όχι, να χρειάζεσαι ώρες να βγεις απ’ αυτό το παιχνίδι της μνήμης, να βρεις το κουράγιο να κλείσεις όλα τα παράθυρα που ανοίγουν αυτόματα το ένα μετά το άλλο. Ο Νίκος Δήμου στο ‘Οι Δρόμοι μου’ (η τρόπον τινά αυτοβιογραφία του) γράφει στον πρόλογο «Είμαι σίγουρος ότι έγραψα την αλήθεια- αλλά δεν είμαι σίγουρος πως δεν τη φαντάστηκα»\nΕκεί, χαμένοι σε τόσες αναμνήσεις, φυλακισμένοι στη φυλακή των απολύτως δικών τους προσωπικών εμπειριών, αγκιστρωμένοι απ’ την ουτοπία του παρελθόντος. Μετράνε, ξαναμετράνε, δεν τους βγαίνουν τα χρόνια, οι ημερομηνίες ένα κοπάδι πουλιά που όσο και αν προσπαθούν να τα βάλουν σε μια σειρά, εκείνα πετάνε μακριά και χάνονται. Τι μένει πια; Καρτερούν με λαχτάρα και κρυφή ανησυχία.\n(Μιλούσε κάποτε ο Αθερίδης στο Φώτη και τη Μαρία για την ασφάλεια της ανάμνησης, για παράδειγμα θυμάσαι ότι το πρωί πέρασες το δρόμο, ξέρεις ότι τον πέρασες, δεν κινδυνεύεις να σε πατήσει αμάξι, έχει συμβεί, ξέρεις το αποτέλεσμα, υπάρχει ασφάλεια.)\nΠιστεύω πως όσο μεγαλώνουμε και πληθαίνουν οι αναμνήσεις, τόσο πιο πολύ χάνεται αυτή η ασφάλεια που προσφέρει η ανάμνηση. Λόγια, πράξεις και γεγονότα γίνονται ένα, παίρνουν όλα μια εικόνα στο μυαλό μας. Όταν ακούς τη λέξη, αυτόματα βλέπεις την εικόνα, η οποία περιλαμβάνει τα πάντα. Κι αν μια λέξη σου δίνει μια εικόνα με χίλιες λέξεις, σκέψου τι γίνεται στους ανθρώπους που το μυαλό τους είναι γεμάτο (πόσα χρόνια!) από αναμνήσεις, αστράφτουν οι εικόνες και τους κατακλύζουν με λέξεις. Υπάρχουν λέξεις με τέτοιο συναισθηματικό φορτίο που μπορούν να προκαλέσουν εμφράγματα. Θυμάμαι τον παππού μου, όποτε –κάθε Κυριακή μεσημέρι στο Θεσσαλία- άκουγε το Να’ σαν τα νιάτα δυο φορές και τον έπαιρναν τα κλάματα, μεγάλες συγκινήσεις.\nΌταν βλέπω ένα γέρο ή μια γριά αυτά σκέφτομαι, τι σκέφτονται, αν παίζουν αυτό το παιχνίδι και αν βγαίνουν νικητές, ενάντια στο χρόνο. Θυμούνται τόσα, κι άλλα τόσα, απ’ τα παιδικά τους χρόνια, πολέμους, κακουχίες, πείνα, δίψα, φτώχεια, χαρές, λύπες, αγάπες, χωρισμούς, ξενιτιά, φιλίες, γλέντια, το/τη σύντροφο που πιο πάνω δεν μπορεί να φτάσει η αγάπη τους, απώλειες (έχασαν παππούδες, γονείς, φίλους, συντρόφους). Τώρα βλέπουν τον κύκλο της ζωής, μπροστά τους, τα παιδιά τους, τα εγγόνια τους, τη συνέχεια.\nΚι όμως επιμένουν να ζουν, (και δε μένουν για να επιζούν), επιμένουν να θυμούνται, αφού όλοι και όλα υπάρχουν ακόμα εκεί, έχουν γίνει η ίδια η ζωή τους. Βγαίνουν νικητές ενάντια στη ματαιοδοξία, στο θάνατο, στον ίδιο το χρόνο. Το ότι υπάρχουν οι γέροι είναι η μεγαλύτερη απόδειξη της ελπίδας, της νίκης, της αισιοδοξίας, είναι παρήγορο να βλέπεις πως ξεπέρασαν όλα αυτά που πέρασαν (έστω κι αν τα κουβαλάν για πάντα μαζί τους και πονάν ακόμα). Ακόμα, οι γέροι άνθρωποι που συνεχίζουν να ζουν παρά τα προβλήματα του γήρατος, αρρώστιες κλπ. δείχνουν το δρόμο της υπομονής και του θάρρους..\nΑυτό πρέπει να’ ναι. Έρωτας για τη ζωή. Σεβασμός σε μια ζωή ολόκληρη. Στο ταξίδι τους.


Ένδυση / Αξεσουάρ :: ΑΞΕΣΟΥΑΡ :: Γυαλιά Ηλίου Kietla :: 0-18 μηνών Diabola :: KiETLA : 0-18 μηνών Diabola Canard blue\nΑρχική/ Ένδυση / Αξεσουάρ/ΑΞΕΣΟΥΑΡ/Γυαλιά Ηλίου Kietla/0-18 μηνών Diabola/KiETLA : 0-18 μηνών Diabola Canard blue\nKiETLA : 0-18 μηνών Diabola Canard blue\nΤα Diabola είναι τα τέλεια πρώτα γυαλιά ηλίου για το μωρό! Άθραυστα, εύκαμπτα, ελαφρυά σαν πούπουλο!\nΠροσφέρουν την υψηλότερη προστασία από τον ήλιο - 100% προστασία από UVA\nκαι UVB ακτινοβολία - κατηγορία φακών Νο 4 η υψηλότερη!\nΔΕΝ ΣΠΑΝΕ - ΔΕΝ ΓΡΑΝΤΖΟΥΝΙΖΟΝΤΑΙ!\nΚαι το καλύτερο; Είναι αναστρέψιμα. Αυτό σημαίνει ότι προσαρμόζονται ώστε να ταιριάζουν απόλυτα στα μωρά καθώς η μυτούλα μεγαλώνει.\nΓια την ηλικία των 0-18 μηνών τα γυαλιά φοριούνται από τη μία πλευρά μέχρι τους 9 μήνες και γυρνώντας τα κατά 180 μοίρες από τους 9-18 μήνες.\nΟι φακοί είναι ειδικοί ώστε να προσφέρουν τη μέγιστη προστασία και στις δύο ηλικίες\nΑνακαλύψτε επίσης τα όμορφα βαμβακερά καπέλα, διπλής όψεως KiETLΑ ΕΔΩ! Είναι τα μόνα καπέλα που συνδυάζουν UV προστασία και από τις δύο πλευρές!\nΓια να επιλέξετε σωστά το δικό σας ζευγάρι γυαλιά, μπορείτε να μετρήσετε με μια μεζούρα το πλάτος ανάμεσα στους δύο κροτάφους στο πρόσωπο του παιδιού σας. Αν είστε ανάμεσα σε δυο μεγέθη σας προτείνουμε να διαλέξετε το μεγαλύτερο.\nΣυμβουλευτείτε το παρακάτω πίνακα\nMayoparasol Μαγιό Πάνα Sophie Croisiere a...\nGro Poncho με κουκούλα "\tPercy the Penguin"\nRazor Πατίνι ισορροπίας Scooter Wild Ones...\nTravel Buddies Βαλίτσα Χαριτωμένο πάντα\nBabyOno: Πανάκι Παρηγοριάς Αρκούδος\nJakabel Καπέλο με UVP50+ 0-18 μηνών ροζ δ...\nKiETLA: 2-4 ετών Jokala Σιελ\nBabyono: Κύπελλο λουσίματος Άσπρο Αρκούδα


Οικειοθελής αναχώρηση: Η μόνη λύση στο αδιέξοδο του Ασφαλιστικού.\nΤώρα που είναι φανερό πως πολλοί από μας σιγά σιγά την αποχαιρετούμε τη σύνταξη, μαζί με άλλα κοινωνικά αγαθά που θεωρούσαμε δεδομένα, θα πρέπει να αρχίσουμε να αγωνιζόμαστε για άλλο στόχο: Τη νομιμοποίηση της ευθανασίας! Εθελοντικά θα δώσουμε λύση στο ασφαλιστικό μια κι έξω. Μόλις φτάσουμε στο σημείο που κάθε προσπάθεια να πάμε στη δουλειά θα αποβεί άκαρπη: με το Π, το αναπηρικό καροτσάκι, στους ώμους των νεοτέρων, τσουλώντας ή μπουσουλώντας, θα υπογράψουμε στωικά μια αίτηση προς το κράτος, Δόκτωρ "Θάνατο": "παρακαλώ όπως μου χορηγήσετε χάπι ευθανασίας, καθότι αδυνατώ να προσέλθω εις τα καθήκοντά μου" και αυτό φιλεύσπλαχνα, θα μας εξασφαλίζει τα ανώδυνα, ανεπαίσχυντα, ειρηνικά τέλη και θα απαλλάσσει και το ασφαλιστικό μας σύστημα από όλα τα έξοδα, για να μπορεί να χρηματοδοτεί με την ησυχία του εταιρείες χρηματιστικές, φτωχούς εργοδότες, προϋπολογισμούς κράτους και γενικά κάθε αναξιοπαθούντα πολιτικό και τους μέχρι τρίτου βαθμού συγγενείς του.\nΚαι στο κάτω κάτω καλά θα κάνουμε όλοι να παραδειγματισθούμε από την πολιτική και θρησκευτική ηγεσία του τόπου, που ποτέ δεν σκέπτονται τη σύνταξη, αλλά βρίσκονται στις επάλξεις του καθήκοντος μέχρι τα βαθιά γεράματα. Ρίξτε πχ μια ματιά στις ηλικίες των βουλευτών και υποψηφίων βουλευτών, καθώς και ιεραρχών και θα δείτε πόσο εγωιστικό είναι να ζητάμε σύνταξη στα 60, όταν εκείνοι μόλις ξεκινάνε το επίμοχθο έργο τους!\nat November 26, 2007 6 comments: Links to this post\nLabels: ευθανασία, πολιτική, σύνταξη\nΓιατί το Πολυτεχνείο δεν μας ανήκει\nΉταν μια απ' αυτές τις σχολικές γιορτές για το Πολυτεχνείο. Λίγο πολύ όλες μοιάζουν. Ποιήματα, τραγούδια, ηχητικά ή κινηματογραφικά ντοκουμέντα, το χρονικό των γεγονότων, το νόημά τους για τότε και τώρα. Τίποτε συγκλονιστικό, τίποτε εξαιρετικό. Μια αξιοπρεπής επέτειος. Μια ωραία σχολική αργία. Κόντευε να τελειώσει. Όλοι προσδοκούσαμε μια ωραία βόλτα, έναν καφέ στην πλατεία, μικροί, μεγάλοι. Τελευταίος ο Στέφανος (συγνώμη Στέφανε, δεν σε ρώτησα γι' αυτό, ελπίζω να μη θυμώσεις). Είχε να κλείσει τη γιορτή με το ποίημα του Ρίτσου:\nΟ Στέφανος δεν είναι η ιδανική περίπτωση πρόθυμου μαθητή για σχολικές γιορτές. Είναι η ιδανική περίπτωση κανονικού εφήβου. Με όλη την αυθάδεια, την ανυπακοή και τη σκανταλιά της...περίπτωσης.\nΓι' αυτό όταν πήρε το μικρόφωνο, μας κοίταξε όλους με το γνωστό ωραίο... θράσος του κι άρχισε να μας απαγγέλλει το ποίημα απέξω(πράγμα εντελώς ασυνήθιστο για τις σχολικές γιορτές στα γυμνάσια και τα λύκεια) με δυνατή και σίγουρη φωνή, μείναμε...άναυδοι. Ούτε εγώ που ήμουν η υπεύθυνη δεν ήμουν στο ελάχιστο προϊδεασμένη. Δεν ξέρω γιατί αλλά αυτό το παιδί εκεί μέσα διέσωσε όλο το νόημα αυτής της γιορτής, μας είπε ότι δεν είναι το Πολυτεχνείο ακόμα ένα έθιμο της σχολικής ζωής, ότι ακόμα ανήκει στα νιάτα που το δημιούργησαν και δεν θα καταφέρουμε να το βάλουμε στο μουσείο, όλοι εμείς οι...νοσταλγοί ηρωικών ημερών.\nΟΚ, Στέφανε, ωραίο το μήνυμα, ωραίο και το μάθημα....\nat November 20, 2007 9 comments: Links to this post\nLabels: γιορτές, παιδεία, Πολυτεχνείο, Στέφανος\nΑνοιχτή επιστολή σε καταληψίες και μη\nΠάνε πολλά χρόνια που οι καταλήψεις γίνονται μέρος της σχολικής ζωής, όπως οι πενθήμερες εκδρομές και τα μαθητικά πάρτι σε κλαμπ. Για 2, 3 βδομάδες τα σχολεία αμπαρώνονται, απέξω στέκουν απελπισμένοι γονείς και λιγότερο απελπισμένοι καθηγητές και μέσα από τα κάγκελα χαρούμενοι και ενθουσιώδεις έφηβοι αναπτύσσουν τα αιτήματά τους, προσδοκώντας να φύγουν όλοι αυτοί να τους αφήσουν να παίξουν λίγη μπάλα, να ψήσουν καμιά κοπέλα...\nΚαθόλου δεν τους νοιάζει που ένα σωρό μεγάλοι αναλύουν οριζοντίως και καθέτως το φαινόμενο και αλληλοκατηγορούνται για τα χάλια της παιδείας. Ξέρουν πολύ καλά ότι καμιά κατάληψη- με εξαίρεση εκείνες επί Κοντογιαννόπουλου, που είχαν και τον νεκρό καθηγητή Τεμπονέρα- δεν έλυσε το παραμικρό πρόβλημα στην παιδεία. Εκείνα θέλουν ένα διάλειμμα! Όλο το βασίλειο της παιδείας για ένα διάλειμμα! Να βρουν λίγο χρόνο για μπάλα, για φλερτ, για χαβαλέ, για χάζεμα, βρε αδερφέ! Δεν ξέρουν ότι με τον τρόπο τους καταδεικνύουν το μεγαλύτερο πρόβλημα της παιδείας μας. Όχι τις ελλείψεις σε κτίρια, βιβλία και καθηγητές, ούτε, προπαντός ούτε, την προστασία της δήθεν δωρεάν δημόσιας παιδείας , αφού αυτήν την πληρώνουν πανάκριβα οι γονείς τους, εδώ και δεκαετίες. Το μεγαλύτερο πρόβλημά της είναι πως γίνεται όλο και περισσότερο απωθητική, αποκρουστική για τους..."πελάτες" της. Λες και όλοι κάνουν ό,τι μπορούν γι' αυτό, καθηγητές δημόσιοι υπάλληλοι που στενάζουν μέσα στα ασφυκτικά γραφειοκρατικά πλαίσια και τους ρίχνουν το κόκκαλο των πολλών διακοπών, του "χαλαρού" ωραρίου, της απουσίας οποιασδήποτε αξιολογικής διαδικασίας ή στοιχειώδους ελέγχου, για να τους αποζημιώσουν για τα λίγα λεφτά που παίρνουν, ένα Υπουργείο που κάθε φορά δικαιώνει απόλυτα με όλες τις αποφάσεις του το "κάθε πέρσι και καλύτερα" και κυρίως μια πολιτική πνευματική επιστημονική ηγεσία σε κατάσταση αφασίας και ιδιωτείας ως προς το ύψιστο αυτό θέμα. Είναι απίστευτη η ανεπάρκεια πολιτικών προγραμμάτων και θέσεων όλων των κομμάτων, συνδικαλιστικών ενώσεων εκπαιδευτικών, επιστημονικών ενώσεων, ανθρώπων του πνεύματος και της τέχνης ως προς τα μεγάλα θέματα της παιδείας. Λες και κανείς δεν οφείλει να καταθέσει τίποτε ουσιαστικό, λες και κανείς δεν έχει στρωθεί ποτέ να εκπονήσει ένα συνολικό όραμα παιδείας. Όλοι ασχολούνται κατά καιρούς με κάτι, με προτίμηση το εξεταστικό σύστημα, την τεχνική εκπαίδευση ή τις αλλαγές στα βιβλία. Γιατί; Έλα ντε! Μα αυτά είναι τα πιο "παραγωγικά" αντικείμενα. Παράγουν αναθέσεις, εργολαβίες, μίζες, ανακατανομή ιδιαίτερων και φροντιστηρίων, εισροή νέων ειδικοτήτων και διορισμούς στο δημόσιο.\nΑν λοιπόν τα παιδιά θέλουν να μιλήσουν λίγο τη γλώσσα αυτών που αποφασίζουν για την τύχη τους. Αν θέλουν κάτι παραπάνω από λίγη ξεκούραση και χαβαλέ. Αν θέλουν να τους πάρουν επιτέλους στα σοβαρά. Ας δοκιμάσουν κάτι απλό: Να μποϋκοτάρουν όλες τις σχολικές εκδρομές για μια χρονιά. (Οι αγώνες θέλουν θυσίες παιδιά. Στις καταλήψεις δεν θυσιάζετε απολύτως τίποτε, κανείς δεν σας βάζει να κάνετε τα μαθήματα που χάσατε και το ξέρετε. ) Ίσως διαπιστώσετε πως όλοι αυτοί που τώρα σας αφήνουν να κλείνετε τα σχολεία και σφυρίζουν αδιάφορα για τις χαμένες ώρες διδασκαλίας, μόλις πάνε να χαθούν τα δισεκατομμυριάκια του μαθητικού τουρισμού, θα αφηνιάσουν κανονικά. Ίσως βρουν και λεφτά, ίσως ακούσουν και τα αιτήματά σας. Ίσως τότε καταλάβετε ότι κλείνοντας αυτό το έστω απωθητικό σχολείο σας, το καταδικάζετε απλώς να παραμείνει εσαεί απωθητικό και αναχρονιστικό και τους εαυτούς σας σε κάποια χρόνια να στέκονται έξω από τα κάγκελα, κοιτώντας απελπισμένα τους δικούς τους γιούς και κόρες- καταληψίες.\nat November 15, 2007 13 comments: Links to this post\nΗ εκλογή του αρχηγού και οι...παρενέργειες.\nΗ επόμενη μέρα στο ΠΑΣΟΚ ήρθε. Το αποτέλεσμα περίπου αναμενόμενο. Όσοι από μας παρακολουθήσαμε λίγο απέξω όλο αυτό, γιατί δύσκολα μας λες φίλους, αν και δεν είμαστε εχθροί, έχουμε την εντύπωση ότι δεν ήταν μόνο μια σύγκρουση προσώπων ή μηχανισμών, δεν ήταν καν μια καθαρή ιδεολογική αναμέτρηση τύπου κεντροαριστεράς vs αριστεράς. Ήταν μια προσπάθεια πολλών ανθρώπων να μετάσχουν στο πολιτικό παιχνίδι, να αρθρώσουν λόγο, να υπογράψουν δημοσιεύσεις στο διαδίκτυο, να λάβουν μέρος σε συγκεντρώσεις διαλόγου κι όχι φιέστες χειροκροτητών. Όποιος από τους τρεις και να το προώθησε αυτό, μακάρι και οι τρεις, καλά θα κάνει να μην το αφήσει να μαραθεί απότιστο. Μπορεί να είναι μειοψηφία αυτοί οι άνθρωποι, αλλά είναι δυναμική, ηγετική μειοψηφία στην κοινωνία. Από αυτές που προχωράνε μπροστά τις ιδέες, τα έργα, την πολιτική πραγματικότητα. Αυτό είναι το πραγματικό "ρεύμα" κι όποιος το αγνοήσει, αργά ή γρήγορα θα βρεθεί αντιμέτωπος με μια δυναμική που θα ψάχνει αλλού "στέγη και τροφή".\nat November 12, 2007 7 comments: Links to this post\nΗ Κική Δημουλά στο Μέγαρο.\nΠέρασαν πια αρκετές μέρες. Μπορώ να δω λίγο πιο νηφάλια πιο αντικειμενικά το όλον θέμα. Μην αρχίσω να παραληρώ από ενθουσιασμό σαν θαυμάστρια του Ρουβά προ 10ετίας.\nΆκουσα την Κική Δημουλά στο Μέγαρο Μουσικής. Ναι, η ποίηση είναι ιδιωτική υπόθεση και η ανάλυσή της και μάλιστα δημόσια, άκρως αντιποιητική. Υπάρχουν όμως ποιητές που την πάνε πέρα από τα βιβλία και τα κλειστά δωμάτια, που την φέρουν ως υπόσταση και παρουσία, που την εκφράζουν ακόμα κι όταν μιλάνε περί ανέμων και υδάτων. Που μπορούν να λένε με αφοπλιστική απλότητα τα πιο μεγάλα, τα πιο βαθιά μυστικά, χωρίς να σε βαραίνουν. Να διαβάζουν τα ποιήματά τους και κανένα δέος να μη διατρέχει τη φωνή τους. Σαν να μην είναι ποιήματα αυτά που διαβάζουν, αλλά η ίδια η φωνή τους.\nΓελάσαμε κιόλας πολύ. Δεν υπάρχει ο όρος "ποιητικό χιούμορ", νομίζω ότι είναι καιρός να τον χρησιμοποιήσουμε γι' αυτό το κράμα αυτοσαρκασμού, οξυδερκούς ευφυολογήματος και υπέροχης ειρωνείας. Κι όλα αυτά χωρίς ίχνος πικρόχολης κακίας, που τόσο συνηθίζεται σε ποιητικούς και άλλους κύκλους.\nΦύγαμε όλοι λίγο πιο ευδιάθετοι, πιο ανάλαφροι, κοιταζόμασταν σαν συνένοχοι σε ωραίο αμάρτημα.\n"Και γίνεται αίφνης ανοιξιάτικος\nευδιάθετος γραφικός αισιόδοξος ο τρόμος\nγια την ερείπωση της εγκατάλειψής μας"\nat November 07, 2007 9 comments: Links to this post\nΜάριον και Βόλφγκανγκ Σούμπερτ\nΕίναι ένα ζευγάρι Γερμανών μουσικών. Εκείνη, η Μάριον, παίζει πιάνο και βιολοντσέλο, εκείνος, ο Βόλφγκανγκ, κιθάρα. Ήρθαν στο κυκλαδίτικο νησί που είναι ο τόπος μου πριν πολλά χρόνια, αφήνοντας πίσω στη Γερμανία δουλειές, ανέσεις, φίλους, συγγενείς. Εγκαταστάθηκαν εδώ, ρίζωσαν, έγιναν δικοί μας. Κουβάλησαν στις αποσκευές τους πολλή μουσική, πολύ ταλέντο. Έφεραν και την αξιοσύνη τους. Δούλεψαν τη γη, έφτιαξαν "χειροποίητο" σχεδόν σπίτι κι από τότε αφήνουν παντού τη σφραγίδα της παιδείας τους, του πολιτισμού τους, σε ό,τι αγγίξουν.\nΤο Σάββατο που μας πέρασε μας χάρισαν μια ακόμη όμορφη βραδιά γεμάτη μουσική. Σε ένα νησί που αρχίζει να ερημώνει λόγω χειμώνα, 50 άνθρωποι άκουγαν μουσική μέσα σε μια σχολική αίθουσα τελετών. Σαν μια βεγγέρα του παλιού καιρού. Ποτέ δεν μου ακούστηκε πιο οικείος ο Μπαχ, ποτέ δεν χάρηκα περισσότερο ένα τάνγκο αργεντίνικο. Μέχρι το βουνό μας είχε! Ναι, ναι, χώρεσε κι ένα βουνό στη μουσική βραδιά! Αυτό που έδωσε την έμπνευση στον Βόλφγκανγκ να συνθέσει ένα δικό του κομμάτι. Η Κουβάρα. Σας ευχαριστούμε για την ωραία ανάβαση, παιδιά!\nLabels: άνθρωποι, Σούμπερτ\nΣτον μπαμπά της διπλανής πόρτας.\nΤον συνάντησα σήμερα περνώντας έξω από ένα Δημοτικό πρωί πρωί. Κράταγε από το χέρι το μικρό αγοράκι του και την τεράστια τσάντα του. Ήταν βιαστικός και αγχωμένος, σίγουρα για να προλάβει τη δουλειά του. Πρόλαβε όμως να κοντοσταθεί και να δώσει ένα αμήχανο φιλάκι στο παιδί του. Αυτή η υπέροχη πατρική αμηχανία μπροστά στις εκδηλώσεις τρυφερότητας προς τα παιδιά! Πόσες φορές άραγε σταμάτησε ένα φιλί ή ένα χάδι στο δρόμο; Κάποτε πριν πολλά χρόνια ένας μπαμπάς πηγαίνοντας το κοριτσάκι του στο σχολείο μια βροχερή μέρα, κοντοστάθηκε και...του ανέβασε το καλτσάκι που είχε πέσει. Πόση αγάπη και τρυφερότητα μπορεί να δείξει κανείς σε ένα πεσμένο καλτσάκι;\nLabels: άνθρωποι, πατέρας\nΣτις συνταξιδιώτισσές μου\nΤο Σαββατοκύριακο ταξίδεψα μ' ένα καράβι. Σ' αυτό ήταν πολλοί άνθρωποι μεγάλης ηλικίας που πήγαιναν ως προσκυνητές στην Τήνο. Ναι, αυτό το ανθηρό είδος τουρισμού που δεν γνωρίζει κρίση.\nΈχετε προσέξει πόσο λίγο κρατούν τα προσχήματα οι μεγάλοι σε ηλικία άνθρωποι; Εμείς καθόμαστε δίπλα σε κάποιον στο λεωφορείο, στο καράβι, στο τρένο και θέλουμε...να γίνει αόρατος, να γίνουμε αόρατοι, να μην παραβιάσει τα καλώς εννοούμενα όρια της ιδιωτικότητάς μας, να μη μας ενοχλήσει ούτε με ένα αδιάκριτο βλέμμα, να μη χρειαστεί να ανταλλάξουμε λέξη. Κοιτάμε στο κενό, αδειάζουμε το βλέμμα, οχυρωνόμαστε πίσω από ένα βιβλίο, εφημερίδα, περιοδικό, κινητό κ.ο.κ.\nΟι άνθρωποι που συνάντησα στο πλοίο ήταν αλλιώς. Πρώτα, στον πηγαιμό, ήταν η κυρά Λαμπηδόνα. Άκου όνομα! Μια γλυκύτατη Κύπρια κυρία, που μου συστήθηκε ως "εκτοπισμένη", από τα κατεχόμενα δηλαδή. Μιλήσαμε για την Κύπρο, για την εισβολή "φύγαμε με τις παντόφλες που φορούσαμε, τα χάσαμε όλα, αλλά ζήσαμε, καμαρώνουμε τα παιδιά μας, αυτά είναι η χαρά μας, κόρη μου" Δεν ύψωσε κανένα τοίχο ανάμεσά μας η κυρά Λαμπηδόνα, ούτε της Κύπριας προς την Ελλαδίτισσα, ούτε της μεγάλης προς τη μικρότερη, ούτε πτοήθηκε από την αρχική μου τυπική ευγένεια και την απροθυμία μου να πιάσω κουβέντα, κρυμμένη μέσα στο βιβλίο μου. Με έβγαλε από το καβούκι μου με τόσο όμορφο, ανθρώπινο τρόπο, όπως μόνο οι αληθινοί αυθεντικοί άνθρωποι ξέρουν.\nΜετά, φαίνεται είχα πάρει το βάπτισμα και στο γυρισμό κάθισα δίπλα σε 3 ηλικιωμένες κυρίες, δύο από την Πάτρα και μία μεγαλύτερη από τη Θεσσαλονίκη, ονόματι Δεξιά. Ναι, πρώτη φορά άκουσα αυτό το όνομα! Η κυρά Δεξιά πάσχιζε να εξηγήσει την προέλευσή του από την Παναγία τη Δεξιά, λέει, και έδινε και προφορικά περικοπές από εκκλησιαστικά κείμενα, για να το υπερασπίσει. Οι άλλες δύο, προφανώς, "αντιδεξιές", την πείραζαν χαριτωμένα, ώσπου μας είπε ότι ο Τσοχατζόπουλος βάφτισε πριν τις εκλογές την...120η Δεξιά. Κι εκεί δεν κρατήθηκα: "Κάτι τέτοια έκανε και δεν βγήκε ούτε βουλευτής!" Η συζήτηση άναψε, όπως καταλαβαίνετε, και πήγε στη Μικρά Ασία, στον μπαμπά-πρόσφυγα της κυρα- Δεξιάς, στα δύσκολα παιδικά της χρόνια κι όλα αυτά μας ξεδίπλωσαν μαζί με τις αναμνήσεις της ένα άρωμα παλιάς Θεσσαλονίκης, με την προσφυγιά και τον αγώνα της.\nΔυο γιαγιάδες, δυο ιστορίες ζωής, δυο ιστορικές εποχές, δυο διαφορετικοί κόσμοι, ένας λαός, η ίδια ψυχή.\nΑγαπημένες γιαγιάδες, πόσο πολύτιμες είστε για μας....\nat October 18, 2007 3 comments: Links to this post\nLabels: άνθρωποι, δυο γιαγιάδες τουρίστριες\nΠαρεπόμενα της διαδοχής\nΔεν είμαι με το Γιώργο, ούτε το Βαγγέλη, πόσο μάλλον με το ΠΑΣΟΚ και τη διαδοχή του αρχηγού του. Είμαι μ' αυτούς τους άγνωστους ή ανώνυμους, μπλόγκερς και μη, που εδώ και πολύ καιρό συζητάνε πολιτικά με αφορμή όλο αυτό. Πρώτη φορά τα τελευταία χρόνια, τόσοι άνθρωποι συζητάνε τόσο ουσιαστικά για την πολιτική. Πρώτη φορά ξεδιπλώνονται τόσο σημαντικές θέσεις, προβληματισμοί, οράματα. Πού ήταν κρυμμένοι όλοι αυτοί; Γιατί άφησαν τους "ξύλινους", τους βλάκες, τους διαπλεκόμενους και τυχοδιώκτες να κάνουν παιχνίδι σ' αυτό τον τόπο; Ποιος μπορεί να εκφράσει αυτούς τους σκεπτόμενους ανθρώπους, ποια στέγη να τους στεγάσει; Το ΠΑΣΟΚ του Γιωργάκη που πίσω από όλη αυτή την ωραία αγωνία, βλέπεις τη δίψα της εξουσίας και τίποτε άλλο; Δεν μας το κρύβουν άλλωστε, αν είχαν πάρει την εξουσία, κανείς δεν θα μίλαγε για τίποτε. Η Αριστερά σε όλες τις εκδοχές της με το λόγο του '50, άντε του '70 (στην περίπτωση του ΣΥΝ) που λες τίποτε δεν έτρεξε πάνω σ' αυτό τον πλανήτη από την εποχή του Μπρέζνιεφ ή του Γκορμπατσόφ στην καλύτερη περίπτωση;\nΔεν πάω σε άλλα κόμματα, καμία προκατάληψη προς θεού, αλλά ο λόγος που αναπτύσσεται αυτό το διάστημα είναι λόγος αριστερός σε όλο το φάσμα του, από την ευρωπαϊκή σοσιαλδημοκρατία, μέχρι τις πολύ πρωτοπόρες θέσεις των κινημάτων και των διανοητών.\nΡε, παιδιά, ένα κόμμα για όλους αυτούς! Εδώ είχαν κόμμα οι οπαδοί του κυνηγιού αν δεν κάνω λάθος!\nΝομίζω ότι ήρθε η ώρα να πούμε αντίο...\nΔεν γίνεται να είσαι πια στη ζωή μου. Το πηγαινέλα σου, οι αφροί σου, οι αλλαγές σου, α δεν μου κάνουν καλό!\nΘέλω...σταθερό έδαφος...γήινο. Να μη μου θυμίζει χαμένους παραδείσους, την αρχή της ζωής, την ευτυχία του νερού και της αιώρησης...\nΚι όχι κάθε φορά που βρίσκω τα δύσκολα να με προκαλείς να βυθιστώ μέσα σου και να φύγω.\nΚάποτε πρέπει να μείνω κι εγώ...\nΚαλή αντάμωση, θάλασσά μου...\nΜου λείπεις ήδη...\nLabels: αποχαιρετισμός, θάλασσα\nΓια την "απόσυρση" της ιστορίας.\nΚάπως έτσι... Πολύς θόρυβος για το αν πρέπει να αποσυρθεί ένα σχολικό βιβλίο. Για πολλούς απαράδεκτος παρεμβατισμός συντηρητικών κύκλων στη γνώση.\nΑπό πότε η εκπαίδευση είναι το περιβόλι της άκρατης ελευθερίας της γνώσης; Από πότε ένα λογοκριμένο βιβλίο από την ίδια τη συγγραφέα του, πριν της το επιβάλλουν οι άλλοι, είναι δείγμα αυτής της ελευθερίας; Το αυτονόητο ότι δεν υπάρχει πχ επίσημα Κρυφό Σχολειό, μπορείς να το δεις σε όλα τα αντίστοιχα σχολικά βιβλία κι ας μη δηλώνεται ρητά. Αφού γίνεται διεξοδική αναφορά στην παιδεία επί τουρκοκρατίας και πουθενά δεν αναφέρεται. Επίσης ο ρόλος της Εκκλησίας δίνεται στις σωστές του διαστάσεις, χωρίς ακρότητες και τυμπανοκρουσίες. Πώς να αγνοήσεις πχ πως ένας Πατριάρχης (Κύριλλος Λούκαρις) τράβηξε τα μύρια όσα επειδή του έκατσε να ιδρύσει τυπογραφείο μέσα στο Πατριαρχείο και να βγάζει βιβλία;\nΕίναι ελευθερία να επιβάλλεται στα παιδιά μας μια ιστορία αποστειρωμένη, λογοκριμένη, λειασμένη σε όσα "ενοχλούν" την κακώς εννοούμενη συμφιλίωση των λαών; Από πότε η συμφιλίωση των λαών γίνεται με το να ξεχνάμε κι όχι με το να θυμόμαστε και να προχωράμε μπροστά;\nΓιατί θα πρέπει να ταυτίζεται ο προοδευτισμός με τη λογοκριμένη ιστορία και ο συντηρητισμός με τη μη αποδοχή της; Τι έγινε εκείνο το ρητό "όποιος δεν ξέρει την ιστορία του, θα αναγκαστεί να την ξαναζήσει";\nΜήπως στο σύγχρονο παγκοσμιοποιημένο πλανήτη μας οι λαοί προορίζονται όχι μόνο να μην έχουν ιστορία, αλλά και να μην έχουν ζωή;\nat September 26, 2007 3 comments: Links to this post\nΠανελλήνιες ή το θέατρο του παραλόγου\nΜου άρεσε πολύ φέτος το θέμα της έκθεσης: Η ανθρωπιστική παιδεία μάς κάνει πιο...ανθρώπινους ή πιο...φιλάνθρωπους;\nΕδώ είναι η αποθέωση του "Στο σπίτι του κρεμασμένου...μιλάνε συνέχεια για σκοινί, θηλειές, κόμπους..."\nΣε μια παιδεία που με όλους τους τρόπους συρρικνώνει πνευματικά και μορφωτικά κάθε νέο άνθρωπο. Σε ένα σχολείο που δοξάζει την αποστήθιση, την άκριτη αποδοχή κάθε άποψης, επιστημονικής ή μη. Σε μια εκπαίδευση τουλάχιστον αναποτελεσματική, αφού στη διεθνή κατάταξη τα παιδιά μας βγαίνουν λειτουργικά αναλφάβητα. Δίνουμε θέματα προβοκατόρικα, γιατί ξέρουμε ότι κανένα παιδί δεν θα τολμήσει να μας πει: "Για ποια ανθρωπιστική παιδεία μιλάτε; Τι'ν τούτο;"\nΔιάβαζα στον Ταχυδρόμο αυτής της εβδομάδας ένα crash test μεταξύ δυο τελειόφοιτων μαθητριών της Ελλάδας και της Γαλλίας. "Για το μάθημα των Γαλλικών δεν έχουμε βιβλίο, αλλά μελετάμε τέσσερα έργα, ένα κλασικό, ένα αρχαίο, ένα σύγχρονο και ένα θεατρικό. Στις εξετάσεις έχουμε δικαίωμα επιλογής ανάμεσα σε δύο θέματα για σχολιασμό πάνω σε ένα απόσπασμα από κάποιο από τα βιβλία. Στη Φιλοσοφία, που είναι και το πιο "πακέτο" με τον υψηλότερο συντελεστή, κάνουμε Χέγκελ, Φρόιντ, Μαρξ, Καντ ή Σαρτρ και θέματα όπως η εργασία, η επιθυμία, η ελευθερία, ο έρωτας κλπ Αυτό που ζητάνε κυρίως είναι να αναπτύξουμε κριτική σκέψη."\nΕμείς τι κάνουμε; Παπαγαλίζουμε μεταφρασμένο Πλάτωνα, Αριστοτέλη, Λογοτεχνία, Ιστορία ΓΙΑ ΤΙΣ ΕΞΕΤΑΣΕΙΣ! Φιλοσοφία; Τι'ν τούτο; εξόριστη στα αζήτητα κι όσο ήταν στα ζητούμενα, πάλι παπαγαλία έπεφτε.\nΚατά τα άλλα σήμερα το μέλλον είναι στο πάντρεμα της νέας τεχνολογίας με τις ανθρωπιστικές αξίες και τον πνευματικό πολιτισμό.\nΕμείς θα έχουμε μέλλον;\nat May 28, 2007 No comments: Links to this post\nLabels: γαλλικό σὐστημα, παιδεία, πανελλήνιες\nΟικειοθελής αναχώρηση: Η μόνη λύση στο αδιέξοδο το...


Τα καλύτερα μοτέλ - Marysville, Καλιφόρνια\n45,6 χλμ. από Marysville\n45,9 χλμ. από Marysville\n46,1 χλμ. από Marysville\n49,8 χλμ. από Marysville\n51,8 χλμ. από Marysville\n51,9 χλμ. από Marysville\n52,1 χλμ. από Marysville\n53,9 χλμ. από Marysville\n54,8 χλμ. από Marysville\n48,3 χλμ. από Marysville\n48,7 χλμ. από Marysville\n55,3 χλμ. από Marysville\n56,6 χλμ. από Marysville\n57,1 χλμ. από Marysville\nΝο 11 από 12 ξενοδοχεία για: Woodland\nΝο 12 από 12 ξενοδοχεία για: Woodland\nΝο 9 από 12 ξενοδοχεία για: Woodland\nΝο 7 από 12 ξενοδοχεία για: Woodland\nΝο 6 από 6 ξενοδοχεία για: Williams\nΝο 3 από 6 ξενοδοχεία για: Williams\nΝο 1 από 6 ξενοδοχεία για: Williams\nΝο 2 από 2 ξενοδοχεία για: Citrus Heights\nΝο 62 από 83 ξενοδοχεία για: Σακραμέντο


Δολοφονία Κύπρος. Ο σεσημασμένος... τα σκουπίδια και το συναισθηματικό κίνητρο - Nassos Blog\nBrowse: Home / Άποψη / Δολοφονία Κύπρος. Ο σεσημασμένος… τα σκουπίδια και το συναισθηματικό κίνητρο\n26 - Απρ - 2018 12:59\nΠολλές φορές έχω φιλοξενήσει ρεπορτάζ από άλλους ιστότοπους αναφέροντας πάντα τον συνάδελφο αλλά και την πήγή των πληροφοριών. Εγώ το κάνω πάντα. Ανεξάρτητα αν πολλοί εκεί έξω κάνουν το αντίθετο με την δική μου δουλειά. Σήμερα το κάνω με το reporter.com.cy καθώς με έναν μοναδικό τρόπο οι συνάδλεφοι Μιχάλης Πολυδώρου και Ντίνα Κλεάνθους δίνουν μια σαφέστατη εικόνα για όσα έλαβαν χώρα στον Στρόβολο. Και μπορεί να συνελήφθη ο 33χρονος σεσημασμένος αλλά υπάρχουν πολλά ακόμη σκοτεινά σημεία στην υπόθεση.\nΣυμφωνα με το ρεπορτάζ , η αστυνομία βρίσκεται αντιμέτωπη με ένα έγκλημα που διαπράχθηκε κάτω από΄πρωτοφανής συνθήκες για τα κυπριακά δεδομένα. Δύο πρόσωπα. Ο καθηγητής Γιώργος Χατζηγεωργίου 60 ετών και η σύζυγος του, υπάλληλος της Κεντρικής Τράπεζας, Ντίνα Σεργίου 59χρονων, εντοπίζονται άγρια δολοφονημένοι στο υπνοδωμάτιο της οικίας τους στην οδό Ζαλόγγου στον Στρόβολο.\nΓια επτά μέρες η αστυνομία συνεχίζει τις έρευνες σε μια προσπάθεια να στήσει το παζλ της πολύκροτης υπόθεσης και να καταφέρει να εξιχνιάσει το έγκλημα.\nΟι πληροφορίες που φθάνουν ενώπιον των ανακριτών πολλές και αξιολογούνται με κάθε σοβαρότητα και διακριτικότητα ενώ οι έρευνες βρίσκονται στο «κόκκινο».\nΤο τηλεφώνημα στην αστυνομία και η μαρτυρία\nΤο τηλεφώνημα στην αστυνομία από το σπίτι της γειτόνισσας όπου μετέβη ο 15χρονος γιος της οικογένειας έγινε στη 1 και 45 τα ξημερώματα. Αμέσως , μέλη της αστυνομίας έσπευσαν στην οικία και εντόπισαν την άτυχη γυναίκα νεκρή στο κρεβάτι της και τον άντρα νεκρό πεσμένο μπρούμυτα στο πάτωμα του υπνοδωματίου μέσα σε λίμνη αίματος.\nΚαι οι δυο κατακρεουργημένοι και οι ανακριτές αντιμέτωποι με ένα ειδεχθές έγκλημα…\nΜοναδικός μάρτυρας εντός της οικίας ο γιός της οικογένειας. Στις δύο του καταθέσεις που έδωσε μέχρι στιγμής στην αστυνομία, υποστήριξε πως ήρθε πρόσωπο με πρόσωπο με τους δράστες οι οποίοι ήταν δύο και φορούσαν κουκούλες. Του μίλησαν και του είπαν πως «τελειώσαμε με αυτούς, τώρα πάμε για τα λεφτά. Μην φοβάσαι δεν θα σου κάνουμε κακό». Στην συνέχεια τον έκλεισαν στην αποθήκη. Όπως, ο ίδιος ανέφερε, ακολούθως κατάφερε να διαφύγει και να μεταβεί με ένα κοντό παντελονάκι στην γειτονική οικία.\nΌπως, η ίδια η γειτόνισσα ανέφερε το παιδί ήταν σε κατάσταση σοκ.\nΤα ευρήματα της αστυνομίας στη σκηνή\nΑμέσως, η οικία αποκλείστηκε από την αστυνομία και μέλη του εγκληματολογικού και του ΤΑΕ Λευκωσίας άρχισαν έρευνες. Έρευνες οι οποίες σε λίγες ώρες ανέτρεψαν τα δεδομένα και προκάλεσαν μεγάλα ερωτηματικά στους ανακριτές…\nΣτην οικία δεν εντοπίστηκε κανένα ίχνος παραβίασης και τα παράθυρα ήταν κλειστά ενώ διαπιστώθηκε πως το σύστημα συναγερμού δεν ενεργοποιήθηκε.\nΚαι από έρευνα σε έρευνα διαπιστώθηκε ότι υπήρξε παρέμβαση στη σκηνή του εγκλήματος.\nΛαμβάνοντας υπόψη όλα τα δεδομένα, οι ανακριτές άρχισαν να αποκλείουν το σενάριο περί ληστείας μετά φόνου αλλά για φόνο εκ προμελέτης.\nΤα ιατροδικαστικά ευρήματα και στις δύο νεκροτομές που διενεργήθηκαν κατέδειξαν το μίσος και το μένος με το οποίο ο δράστης ή οι δράστες κάρφωσε/αν τα θύματα.\nΟ άντρας έφερε 26 μαχαιριές από το λαιμό μέχρι τα άκρα ενώ η γυναίκα 11 στον λαιμό και το θώρακα. Επίσης, διαφάνηκαν κάποια αμυντικά τραύματα και στις δύο σορούς.\nΟι ιατροδικαστές εξήγαγαν επίσης το συμπέρασμα πως το φονικό όπλο-μαχαίρι (στερεό) ήταν ένα και είχε μύτη.\nΩς προς την ώρα του φόνου με βάση τα ιατροδικαστικά συμπεράσματα αυτός διαπράχθηκε μεταξύ των ωρών 10 και 30 το βράδυ με 1 και 30 τα ξημερώματα της Πέμπτης.\nΑνάμεσα στους ανακριτές της υπόθεσης επικρατέστερο σενάριο είναι ότι ο φόνος διαπράχθηκε ώρα πριν ενημερωθεί η αστυνομία.\nΗ διάπραξη του φόνου έγινε στο υπνοδωμάτιο του ζεύγους και ο δράστης όταν εισήλθε στο υπνοδωμάτιο εντός του βρισκόταν μόνο η γυναίκα η οποία εισέπραξε τις πρώτες μαχαιριές.\nΑκολούθως ο δράστης αιφνιδίασε τον 60χρονο καθηγητή ο οποίος δέχθηκε τα πρώτα χτυπήματα ενόσω ήταν όρθιος.\nΣημαντικό εύρημα αποτελούν επίσης οι παντόφλες του 60χρονου που εντοπίστηκαν εντός του σαλονιού της οικίας.\nΣυνοψίζοντας όλα τα πιο πάνω εξάγεται το συμπέρασμα, σύμφωνα με τους εγκληματολόγους που μίλησαν στον REPORTER πως (α) ο θύτης και τα θύματα γνωρίζονταν, (β) ο δράστης είχε έντονο μίσος, θυμό και μένος εναντίον των δύο θυμάτων, (γ) ένας από τους σημαντικότερους παράγοντες του εγκλήματος ήταν συναισθηματικός, (δ) ο δράστης δεν είναι επαγγελματίας δολοφόνος, (ε) το σχέδιο του ήταν έξυπνο και πολύ καλά μελετημένο, κάτι το οποίο διαφαίνεται από το γεγονός ότι υπήρξε παρέμβαση στη σκηνή του εγκλήματος, εξαφανίστηκαν τεκμήρια και μεσολάβησε κάποια ώρα προτού ενημερωθεί η αστυνομία».\nΚι εγώ εδώ προσθέτω… Ο Καθηγητής είχε χτυπήματα με το μαχαίρι και στην περιοχή γύρω απο τα γεννητικά όργανά του; Και αν ναι… τι μπορει να σημαίνει αυτο;\nΚαι τέλος… το μαχαίρι μήπως χάθηκε στα σκουπίδια ώρες πρίν ο νεαρός ενημερώσει την γειτόνισσα;\nPosted in Άποψη, Ειδήσεις, Παρασκήνιο | Tagged 15χρονος, Γιώργος Χατζηγεωργίου, Δολοφονία, Κύπρος, Ντίνα Σεργίου, Στρόβολος


Το bookfriends.com.cy η λύση του τι θα διαβάσεις εν μέσω lockdown\nΤο Public, το μεγαλύτερο βιβλιοπωλείο στην Κύπρο, έχει δημιουργήσει έναν online χώρο ανταλλαγής απόψεων για βιβλία\nΑν και ζούμε στην εποχή της τεχνολογίας, των γρήγορων ρυθμών, των αλλαγών και των πολλαπλών εικόνων που κατακλύζουν καθημερινά το μυαλό μας, φαίνεται τελικά πως τίποτα δεν αντικαθίσταται από την επικοινωνία που μπορούμε να έχουμε με ένα καλό βιβλίο, σημειώνει σε ανακοινωση του το Public Cyprus.\n«Οι άνθρωποι έχουμε έμφυτη την ανάγκη να ξεφυλλίσουμε ένα βιβλίο, να αφήσουμε το μυαλό μας ελεύθερο και να χαθούμε στις σελίδες λογοτεχνικών, ποιητικών και κάθε είδους γραπτών ιστοριών».\nΤους τελευταίους μήνες, σύμφωνα με επίσημα στοιχεία σημειώνεται αύξηση στην πώληση των βιβλίων. Η νέα πραγματικότητα επιβάλλει να παραμένουμε στο σπίτι, με το κοινό να αναλώνει τον ελεύθερο του χρόνο εντός σπιτιού και να επιστρέφει στο βιβλίο. Οι ουρές στα βιβλιοπωλεία αποτελούν μια ευχάριστη εικόνα σε όλα αυτά που ζούμε.\nΠρόσφατα, τα πλάνα ανθρώπων να συρρέουν σε βιβλιοπωλεία για να προμηθευτούν τα αγαπημένα τους συγγράμματα λίγο πριν επιστρέψουμε σε lockdown, στέλνουν ένα μήνυμα ελπίδας, αισιοδοξίας αλλά και πνευματικής αναγκαιότητας για ψυχαγωγία.\nΣτόχος τουbookfriends.com.cy είναι να δημιουργήσει έναν επικοινωνιακό δίαυλο μέσω των απόψεων όσων αγαπούν τα βιβλία και να παρακινήσει μικρούς και μεγάλους να ενισχύσουν τη σχέση τους με το βιβλίο. Ενεργή συμμετοχή έχουν και οι εκδότες οι μεταφραστές και οι συγγραφείς, οι οποίοι με τη δυνατότητα των προφίλ τους μπορούν να επικοινωνούν άμεσα με τους αναγνώστες και να διαμορφώσουν τη βιβλιοθήκη των έργων τους. Έτσι ενδυναμώνεται ο δεσμός ανάμεσα στους αναγνώστες και τους εκδότες και η επικοινωνία αποκτά ενεργό ρόλο.


«Το ερώτημα είναι αν σκοπεύουμε να χρησιμοποιήσουμε στην κατάλληλη στιγμή τον μοχλό του δανείου για να ωθήσουμε την Ελλάδα να λάβει μέτρα πραγματικού περιορισμού των δαπανών της, ώστε να ενισχύσει τη φερεγγυότητά της»...\nΠέραν τούτου, όσες φορές και αν ζητήσει εκλογές ο κ. Μητσοτάκης, βέβαιο είναι ότι θα εισπράξει ισάριθμες αρνήσεις από τον Τσίπρα και την παρέα του. Ας το πάρουμε απόφαση: ο ΣΥΡΙΖΑ δεν πρόκειται να προχωρήσει σε εκλογές αν δεν είναι βέβαιος ότι θα τις κερδίσει. Θα προσπαθήσει με κάθε τρόπο, συνταγματικό ή κατά παράβαση του Συντάγματος, να εξαντλήσει την τετραετία, έστω και με την οικονομία σερνάμενη και τους πολίτες στα κάγκελα. Χωρίς να αποκλείεται βέβαια να καταφύγει σε δημοψήφισμα, κομμένο και ραμμένο στα μέτρα του...\nΓια να ενισχύσει την εντυπωσιοθηρική ασυναρτησία του ότι «Και να χάσουμε μερικά νησιά δεν πειράζει. [...] Τη γλώσσα έχει σημασία να μη μας πάρουν», ο υφυπουργός Παιδείας Κ. Ζουράρις επικαλέστηκε τη μαρτυρία του Σολωμού. Τι λέει ο Σολωμός: «Μήγαρις έχω άλλο [τι] στο νου μου πάρεξ ελευθερία και γλώσσα;»». Ωσάν ο Σολωμός να είχε πει: «Και να χάσουμε το Μεσολόγγι δεν πειράζει. [... ] Τη γλώσσα έχει σημασία να μη μας πάρουν». Τι απέγινε άραγε η «ελευθερία» του Σολωμού; Ο υφυπουργός σχολίασε χαριτολογώντας: «Τσάτρα πάτρα την ελευθερία εδώ στο υπουργείο θα προσπαθήσουμε να τη διακονήσουμε». Περιπαικτικός λοιπόν και ειρωνικός ο υφυπουργός στο θέμα της ελευθερίας και με τους δημοσιογράφους (έτσι ισχυρίστηκε τουλάχιστον) και με τον Σολωμό. Εκεί που μιλούσε πολύ σοβαρά ήταν στο θέμα της γλώσσας. Φαίνεται μάλιστα να είναι πεπεισμένος ότι, όταν ο Σολωμός αναφέρεται στη «γλώσσα», εννοεί ολοφάνερα τη γλώσσα που μιλάει ο ίδιος, δηλαδή αυτό το εκτός τόπου και χρόνου στρυφνό και ομιχλώδες γλωσσικό συνονθύλευμα, προϊόν μιας ακατάσχετης λεξιθηρίας που αποκλείει εξ ορισμού την επικοινωνία, δηλαδή τον λόγο ύπαρξης της ίδιας της γλώσσας. Αν βέβαια είχε διαβάσει ολόκληρο τον Διάλογο του Σολωμού ή έστω τη συνέχεια του γνωστού παραθέματος, θα είχε αποφύγει να επικαλεστεί τη μαρτυρία του. Υπενθυμίζω την πλήρη απάντηση του Ποιητή στον Φίλο: «Εκατάλαβα· θέλεις να ομιλήσουμε για τη γλώσσα· μήγαρις έχω άλλο στο νου μου πάρεξ ελευθερία και γλώσσα; Εκείνη άρχισε να πατή τα κεφάλια τα τούρκικα, τούτη θέλει πατήση ογλήγορα τα σοφολογιωτατίστικα, καὶ έπειτα αγκαλιασμένες και οι δύο θέλει προχωρήσουν εις το δρόμο της δόξας, χωρίς ποτέ να γυρίσουν οπίσω, αν κανένας Σοφολογιώτατος κρώζη ή κανένας Τούρκος βαβίζη· γιατί για με είναι όμοιοι και οι δύο».\nΑντωνης Παπαγιαννης, Ιατρός - Θεσσαλονίκη


Έκρηξη τη νύχτα στο Παγκράτι(φωτό) | Newspepper\nΈκρηξη σημειώθηκε στην οδό Αρκτίνου στο Παγκράτι τα ξημερώματα. Ηταν περίπου 1:30 τη νύχτα όταν ένας εκκωφαντικός ήχος με λάμψη και έντονοι καπνοί στη συνέχεια αναστάτωσαν τους κατοίκους της περιοχής. Άμεσα στο σημείο έσπευσαν δυνάμεις της αστυνομίας καθώς και της πυροσβεστικής, όπου εντοπίστηκαν υπολείμματα από ναυτική κροτίδα, χωρίς ωστόσο να έχουν προκληθεί υλικές ζημιές.\nΔήμος Αθηναίων: Pocket park Παγκρατίου\nΆλλο ένα «Pocket Park», το τρίτο, ολοκληρώθηκε πρόσφατα στην Αθήνα από τον δήμο Αθηναίων,...\nΠαγκράτι: Πυρκαγιά σε διαμέρισμα\nΠυρκαγιά εκδηλώθηκε στις 21:30 σε διαμέρισμα δευτέρου ορόφου στην οδού Αριστοξένους 4 στο Παγκράτι. Η...\nΠαγκράτι: Έκρηξη εμπρηστικού μηχανισμού\nΈκρηξη εμπρηστικού μηχανισμού αποτελούμενου από γκαζάκια σημειώθηκε στις 20.15 στην οδό Δικαιάρχου στο Παγκράτι. Σύμφωνα...\nΕπόμενο άρθροΟι αθλητικές μεταδόσεις 3/11/20


Joomla - Drupal // Απορίες 2010! - Σελίδα 2 - freestuff.gr\nΔημοσίευση από cpulse » 02 Ιαν 2011 16:16\nstarfish έγραψε: Το Drupal δεν είναι CMS, είναι στην ουσία μια πλατφόρμα ανάπτυξης CMS. Με την χρήση του δηλαδή παράγεις (με αρκετό κόπο και διάβασμα) ένα CMS με εξιδεικευμένες και πολλές δυνατότητες.\nstarfish έγραψε: Αν μελετήσω το Drupal;\nstarfish πίστεψε με δεν είμαι φανατικός κανενός προγράμματος γιατί απλά ξέρω οτι όλα αυτά σήμερα είναι και αύριο δεν είναι. Αλλά αυτό δεν σημαίνει οτι δεν ξέρω τι είναι δίκαιο και τι όχι. Εσύ εδώ αδικείς πολλούς και από οτι καταλαβαίνω προσπαθώντας να υποστηρίξεις στερεώτυπα που λένε οι φανατικοί Drupalάδες λες και το Drupal είναι καμιά θρησκεία.\nΌλα τα ποιο σύνθετα συστήματα έχουν βιβλιοθήκες που χειρίζονται την βάση δεδομένων, τα requests (GET POST COOKIES κτλ), το τρόπο που οργανώνεται η πληροφορία (modules components κτλ). Αυτό το λέμε framework. Από κει και πέρα τα περισσότερα έχουν και προγράμματα που βοηθάνε με εύχριστα γραφικά περιβάλλοντα τον χρήστη να βάζει περιεχόμενο σε άρθρα και δευτερεύουσες πληροφορίες (modules) και να τα ταξινομεί (menus κ.α.).\nΑυτό είναι ένα CMS και αυτό το κάνουν και το Joomla και το Drupal. Αδικείς πολύ τους Drupal devs όταν λες οτι έχουν μόνο το framework. Το 50% ή και περισσότερο του κώδικα του Drupal έχει να κάνει με το interface. Και ειδικά αμα δεις και το Drupal 7 που όλο είναι με Ajax εκεί είμαι σίγουρος οτι έχουν φτύσει αίμα. Επίσης αδικείς τους Joomla devs γιατί κι εκείνοι έχουν κάνει τρελή δουλειά για αυτά που βλέπεις ή που δεν βλέπεις. Αυτά που λες οτι το Drupal απογειώνεται ενώ το άλλο όχι δείχνουν οτι δεν έχεις και πολύ καλή γνώση των δύο συστημάτων. Υπάρχει τεράστια βάση σε κώδικα με την οποία μπορείς να χρησιμοποιήσεις το framework του Joomla μια χαρά χωρίς να χρειαστεί να χρησιμοποιήσεις τα interface του.\nΔημοσίευση από korgr » 02 Ιαν 2011 18:40\ngeorgegeorge έγραψε: @korg χωρις διαθεση αντιπαραθεσης\nΠραγματικά χωρίς διάθεση αντιπαράθεσης θα απαντήσω.\nΑπάντηση: Επειδή σε τόσα πολλά sites παγκοσμίως είναι επόμενο να βρεις και κάποια που έγιναν με drupal. Και αν με διαβάσεις στην αρχή αυτού του θέματος είπα:\nαυτό από μόνο του απαντά στο ερώτημα. Ναι το Drupal είναι πολύ καλύτερο του Joomla. Και επειδή ανέφερα τα περί δυσκολίας εκμάθησης, είπα πως το πιο δύσκολο απ' όλα, είναι να δημιουργείς καθαρά με php & mysql. Γιατί με custom κάνεις το ίδιο το Drupal. Με Drupal για να κάνεις ό,τι κάνεις με custom τρόπο, θα πρέπει να το γνωρίζεις σε τέτοιο βάθος και να του κάνεις τόσες μόντες που θα καταλήξει να ...είναι custom.\nΚαι για να επανέλθουμε στην ερώτησή σου, χωρίς διάθεση αντιπαράθεσης, εσύ μπορείς να μου βρεις έστω ένα από τα top 10 sites στον κόσμο να έχει υλοποιηθεί όχι απλά με Drupal αλλά και με το όποιο CMS συνηθίζουμε να χρησιμοποιούμε στις συζητήσεις αυτού του τύπου?\nΤα top 10 (τουλάχιστον) μπορείς να τα βρεις στο http://www.alexa.com/topsites\nΔημοσίευση από Basilakis » 02 Ιαν 2011 18:46\nWORDPRESSSSSSSSSSSSSSSSSSSSS στα top 20!\nBEAT THAT DRUPAL NOOBS!\nΔημοσίευση από korgr » 02 Ιαν 2011 18:51\nBasilakis έγραψε: WORDPRESSSSSSSSSSSSSSSSSSSSS στα top 20!\nlol το περίμενα αυτό το post αλλά όχι τόσο γρήγορα\nΔημοσίευση από starfish » 02 Ιαν 2011 19:18\nίσως δεν κατάλαβες τι ακριβώς εννοώ γιατί δεν το είπα εγώ καθαρά.\nΔεν αδικώ κανέναν, γιατί όπως είπα και πριν δεν θεωρώ το ένα καλύτερο από το άλλο. Το καθένα είναι καλύτερο για συγκεκριμένα πράγματα και ανάλογα με τις συνθήκες. Ευτυχώς για εμάς το joomla και το drupal δεν είναι το ίδιο καλά στα ίδια πράγματα και το καθένα υπερτερεί του άλλου σε κάποια πράγματα. Αυτό που έγραψα για το drupal είναι στην ουσία η φιλοσοφία που κρύβει το drupal kaι αυτή δεν είναι στήνω ένα script που είναι ένα έτοιμο website με ένα CMS από πίσω..\nΣτην ουσία στήνοντας το drupal έχεις στην διάθεση σου ένα framework που σου δίνει την δυνατότητα να φτιάξεις ένα εξειδικευμένο και παραμετροποιήσημο CMS. Προφανώς μέσα σε όλα αυτά συμπεριλαμβάνονται και όλες οι απαραίτητες λειτουργίες του interface, καθώς χωρίς αυτές όλα τα προηγούμενα θα ήτανε πολύ δύσκολο να χρησιμοποιηθούν.\nΑπό την στιγμή όμως που έχεις χρησιμοποιήσει και τα δύο πρέπει να παραδεχτείς ότι σε κάποια σημεία το joomla σηκώνει τα χέρια ψηλά και εκεί το drupal απλά ξεκινάει.\nΜεγάλο ρόλο σε αυτό παίζει το γεγονός ότι στο Drupal η διαχείριση του υλικού γίνεται βάση των δυνατοτήτων που δίνει το core του για την δημιουργία πχ σωστών τύπων ύλης που σε βοηθούν να ξεκινήσεις από την αρχή με τις σωστές βάσεις και από εκεί και πέρα επεκτίνεις. Στην αντίθετη περίπτωση του joomla ξεκινάς με απλά μεν βήματα και μετά προσπαθείς να χτίσεις με πολλά και διάφορα (και αμφιλεγόμενα πολλές φορές) Module.\nΑπό την άλλη (Basilakis) υπάρχει προφανώς και το wordpress που δεν το έχω δουλέψει αρκετά για να έχω άποψη, όπως σίγουρα υπάρχουν και άλλα ενδιαφέροντα όπως το expression engine και είμαι σίγουρος πως στο μέλλον η συνολική δουλειά χιλιάδων έμπειρων προγραμματιστών που θα συνασπιστούν για να δημιουργήσουν κάτι νέο θα μας φέρει διάφορα ενδιαφέροντα CMS στο μέλλον.\nΔημοσίευση από cpulse » 02 Ιαν 2011 20:55\nΑν θες την συμβουλή μου.. κράτα και μερικές αποστάσεις ασφαλείας. Και τα δύο φορτώνουν ένα κάρο άχρηστα πράγματα μόνο και μόνο για να βγάλουν μια απλή σελίδα. Μια σοβαρή ιστοσελίδα με απαιτήσεις συνήθως βάζει και έναν accelerator από πίσω οπότε τα load times πέφτουν στο ελάχιστο όσο μεγάλο κι αν είναι το framework. Και μετά η σύγκριση μεταξύ τους μένει να είναι πόσες κλήσεις κάνουν στην βάση δεδομένων και πόσο καλή cache έχουν. Οπότε τι μας μένει για να τα συγκρίνουμε;.. το πόσο καλά γραμμένες είναι οι εξειδικευμένες εφαρμογές που τρέχεις για την δουλειά σου. Αυτό όμως δεν είναι πια joomla ή drupal.\nΔημοσίευση από Panagio_tis » 03 Ιαν 2011 01:10\nΆντε πάλι... μια απο τα ίδια.\nΗ γνωστή αντιπαράθεση!\nΈλεος πια και οι μεν και οι δε!!!\nΦΤΑΝΕΙ... ποιος την έχει μεγαλύτερη και ποιο είναι καλύτερο.\nΕ μα πια... ΕΛΕΟΣ!!!\nΔημοσίευση από starfish » 03 Ιαν 2011 09:57\nΈλεος ρε φιλαράκι εσύ. Εάν δεν σου αρέσει η συζήτηση μην την διαβάζεις. Ούτε εγώ, ούτε ο cpalse υποστηρίζουμε ότι το ένα είναι καλύτερο απο το άλλο. Συζήτηση κάνουμε.\nΕάν δεν σου αρέσει ή δεν έχεις να προσθέσεις κάτι το ποντίκι σου και σε άλλη παραλία.\nΔημοσίευση από dim1121 » 13 Ιαν 2011 12:38\nΣας ευχαριστω για όλες τις απαντησεις σας!


EMOFORM Sensitive Swiss 110gr | Smile Pharmacy\nEMOFORM Sensitive Swiss 110gr ΚΩΔΙΚΟΣ: 8814\nΑρχική Εταιρίες Emoform EMOFORM Sensitive Swiss 110gr\nΕιδική οδοντόκρεμα με νιτρικό κάλιο. Αντιμετωπίζει τις ευαισθησίες των οδοντικών αυχένων. Το προϊόν διατίθεται σε δύο συσκευασίες, των 70γρ. και των 110γρ. Τρόπος Χρήσης -Χρησιμοποιείτε καθημερ …\nΕιδική οδοντόκρεμα με νιτρικό κάλιο. Αντιμετωπίζει τις ευαισθησίες των οδοντικών αυχένων. Το προϊόν διατίθεται σε δύο συσκευασίες, των 70γρ. και των 110γρ.\nBarcodes: 7611841135207, 7611841700030, 7680124800255\n8814 EMOFORM Sensitive Swiss 110gr https://www.smile-pharmacy.gr/vendors/emoform/emoform-sensitive-swiss-110gr.htm https://fastsmile.smile-pharmacy.gr/files/products/efbf7d88765825893a7f320f9e60caa6.jpg OutOfStock 4.65 EUR /Αρχική/Εταιρίες/Emoform Emoform Ειδική οδοντόκρεμα με νιτρικό κάλιο. Αντιμετωπίζει τις ευαισθησίες των οδοντικών αυχένων. Το προϊόν … 6.19 discounted


Θεοφάνεια στο “Φανάρι” – Κωνσταντινούπολη – Βόσπορος – ChicTravel\nΘεοφάνεια στο “Φανάρι” – Κωνσταντινούπολη…\n03 Ιανουαρίου - 06 Ιανουαρίου 2020\n1η ΜΕΡΑ: Τρίκαλα - Κωνσταντινούπολη\nΣυγκέντρωση στο χώρο της πλατείας του ΟΣΕ και αναχώρηση για την Κωνσταντινούπολη το πρωί στις 06:00 πμ. Κάνοντας την πρώτη στάση στον Κορινό και συνεχίζοντας με τις απαραίτητες ενδιάμεσες στάσεις, φθάνουμε στα σύνορα των Κήπων. Ακολουθεί ο καθιερωμένος τελωνειακός έλεγχος και ελεύθερος χρόνος για ψώνια στα καταστήματα αφορολόγητων ειδών. Συνεχίζοντας την διαδρομή μας στην ανατολική Θράκη, ταξιδεύοντας παράλληλα με την ακτή της θάλασσας του Μαρμαρά, φθάνουμε αργά το απόγευμα στην Κωνσταντινούπολη κάνοντας μια πρώτη γνωριμία με την πόλη. Άφιξη-τακτοποίηση στα δωμάτια του ξενοδοχείου. Διανυκτέρευση.\n2η ΜΕΡΑ : Κωνσταντινούπολη - ξενάγηση\nΠρωινό και ξεκινάμε για την επίσκεψη του ιστορικού κέντρου όπου θα δούμε τον Βυζαντινό Ιππόδρομο με τον Αιγυπτιακό Οβελίσκο, το Τοπ Καπί, το Μπλέ Τζαμί, την υπόγεια δεξαμενή του Ιουστινιανού και τέλος θα καταλήξουμε στην περίφημη Αγιά Σοφιά. Περπατώντας φθάνουμε στη φημισμένη σκεπαστή αγορά με τα 4000 καταστήματα, το Καπαλί Τσαρσί. Αμέτρητα προϊόντα όπως δερμάτινα είδη, αναμνηστικά, αντίκες, είδη δώρων κ.α. είναι στη διάθεση σας εξασκώντας πάντα τις διαπραγματευτικές σας ικανότητες. Αργά το απόγευμα επιστροφή στο ξενοδοχείο. Χρόνος για ξεκούραση και το βράδυ προαιρετική έξοδος στην πόλη. Διανυκτέρευση\n3η ΜΕΡΑ : Κωνσταντινούπολη - Βόσπορος\nΑφού πάρουμε το πρωινό μας αναχωρούμε για μια προαιρετική κρουαζιέρα στα θρυλικά στενά του Βοσπόρου όπου θα έχουμε την ευκαιρία να δούμε πολλά από τα σημαντικότερα αξιοθέατα της πόλης σε περιοχές από την Ευρωπαϊκή και την Ασιατική πλευρά. Έπειτα θα επισκεφθούμε το Αγίασμα της Ζωοδόχου Πηγής (Μπαλουκλί) ή Παναγία η Μπαλουκλιώτισσα, όπου υπήρχαν τα λεγόμενα “παλάτια των πηγών” στα οποία οι Βυζαντινοί Αυτοκράτορες παραθέριζαν την Άνοιξη. Ακολούθως θα επισκεφθούμε τον Ιερό Ναό της Παναγίας των Βλαχερνών ή Βλαχερνίτισσας, το οποίο είναι από τα γνωστότερα ιερά της Παναγίας και ένα από τα σημαντικότερα Ορθόδοξα προσκυνήματα της Πόλης. Βρίσκεται στις Βλαχέρνες, στην περίφημη αυτή συνοικία της Κωνσταντινούπολης, όπου εκτός του ναού υπήρχε και βασιλικό παλάτι. Ακολούθως, θα επισκεφθούμε το Οικουμενικό Πατριαρχείο, το οποίο είναι ένα από τα αρχαιότερα κέντρα της χριστιανικής πατροπαράδοτης εκκλησίας και βρίσκεται στην περιοχή που ονομάζεται Φανάρι. Επιστροφή στο ξενοδοχείο αργά το απόγευμα. Διανυκτέρευση.\n4η ΜΕΡΑ : Θεοφάνεια: Κωνσταντινούπολη - Τρίκαλα\nΑφού πάρουμε το πρωινό μας θα επισκεφθούμε το Οικουμενικό Πατριαρχείο, για να παρακολουθήσουμε τη Θεία Λειτουργία των Θεοφανείων. Μετά το πέρας της λειτουργίας θα ακολουθήσει η ρίψη του σταυρού στον Κεράτιο κόλπο. Μετά την ολοκλήρωση της τελετής παίρνουμε το δρόμο της επιστροφής. Περνώντας από Ραιδεστό, Μάλγαρα, Καισάνη φθάνουμε στα σύνορα των κήπων για τον καθιερωμένο τελωνειακό έλεγχο. Συνεχίζουμε την πορεία μας, για τα Τρίκαλα και με τις απαραίτητες ενδιάμεσες στάσεις για φαγητό (εξ ιδίων) και ξεκούραση φθάνουμε αργά το στην πόλη μας.\nΔιαμονή στο LARE PARK HOTEL 4* στην περιοχή Ταξίμ με πρωινό.\nCategory: ΕξωτερικόBy chic November 18, 2019 Leave a comment\nTags: Αγία ΣοφίαΒόσποροςΘΕΟΦΑΝΕΙΑΚαπαλί ΤσαρσίΚωνσταντινούποληΠατριαρχείοφαναρι\nPreviousPrevious post:Χριστούγεννα στη Βιέννη – Σάλτσμπουργκ – ΒελιγράδιNextNext post:Πρωτοχρονιά στη Σόφια


Αλληλοκατηγορούνται οι τρεις συλληφθέντες για τη δολοφονία του πρέσβη (Video) | Documento\nΔιαβάζετε: ΑΛΛΗΛΟΚΑΤΗΓΟΡΟΥΝΤΑΙ ΟΙ ΤΡΕΙΣ ΣΥΛΛΗΦΘΕΝΤΕΣ ΓΙΑ ΤΗ ΔΟΛΟΦΟΝΙΑ ΤΟΥ ΠΡΕΣΒΗ (VIDEO)\nΑλληλοκατηγορούνται οι τρεις συλληφθέντες για τη δολοφονία του πρέσβη (Video)\n31.12.2016 | 14:28\nΟ ένας τα ρίχνει στον άλλον για τη δολοφονία του πρέσβη οι τρεις κατηγορούμενοι που ήδη προφυλακίστηκαν με δικαστική εντολή.\nΟ εραστής της συζύγου του πρέσβη, ο στρατιωτικός αστυνομικός Σέρτζιο Γκόμες Μορέιρα Φίλιο φέρεται να ομολόγησε ότι σκότωσε τον Κυριάκο Αμοιρίδη. Ο ίδιος ανέφερε ότι στραγγάλισε τον Ελληνα πρέσβη, υποστηρίζοντας ότι αυτό έγινε ενώ βρισκόταν σε άμυνα, καθώς οι δυο τους είχαν πιαστεί στα χέρια.\nΔεν διευκρίνισε όμως την αιτία του καβγά τους. Επίσης, υπενθυμίζεται ότι οι αρχές είχαν βρει αίμα στον καναπέ του σαλονιού του σπιτιού, εκτιμώντας ότι ίσως ο Αμοιρίδης- που βρέθηκε απανθρακωμένος- μαχαιρώθηκε, καθώς οι γείτονες δεν είχαν ακούσει πυροβολισμούς.\nΑπελπισμένος, όταν συνειδητοποίησε ότι σκότωσε τον Αμοιρίδη, κάλεσε τον εξάδελφό του για να τον βοηθήσει να κρύψει το πτώμα και έφυγαν από το συγκρότημα κρύβοντάς το μέσα σε ένα χαλί.\nΟμως, σύμφωνα με την «O Dia», που δημοσίευσε τις παραπάνω πληροφορίες, ο εξάδελφος του δράστη, Εντουάρντο Μορέιρα Τενέστσι ντε Μέλο, είπε στους αστυνομικούς μία διαφορετική ιστορία.\nΟσο για τη χήρα, που αρχικά προσπάθησε να παραπλανήσει τις αρχές δηλώνοντας την εξαφάνιση του συζύγου της, τελικά παραδέχθηκε ότι γνώριζε πως ο εραστής της ήταν ο δολοφόνος του πρέσβη. Ομως, δεν παραδέχθηκε ότι συμμετείχε στο έγκλημα.\n«Οταν είδε ότι δεν υπήρχε διέξοδος, ξέσπασε σε κλάματα και ομολόγησε ότι ο Μορέιρα Φίλιο τον σκότωσε και ότι εκείνη δεν έπρεπε να κατηγορηθεί και πως δεν μπορούσε να το αποφύγει», ανέφερε πηγή της βραζιλιάνικης εφημερίδας. Ομως, σύμφωνα με τον εξάδελφο του εραστή της, εκείνη είχε καταστρώσει το σχέδιο και οι δύο άνδρες απλά το εκτέλεσαν.


Ζωντανή ενημέρωση: να ειδήσεις • Χamos\nThe Bachelor: Έμεινε κάγκελο ο Αλέξης Παππάς με την Μαρία: Κράτα το τιμόνι να βάλω λίγη πούδρα\n27 Νοεμβρίου, 2021 0 Σχόλια\nHome LIFESTYLE MEDIA The Bachelor: Έμεινε «κάγκελο» ο Αλέξης Παππάς με την Μαρία: «Κράτα το τιμόνι να βάλω λίγη πούδρα» Ο Αλέξης Παππάς είχε μείνει άναυδος με αυτά που άκουγε από την παίκτρια. Το χθεσινό ατομικό ραντεβού (26/11) ήταν κάτι το ξεχωριστό. Συγκεκριμένα ο Αλέξης Παππάς πήρε την Μαρία και «πέταξαν» πάνω από τα σύννεφα της Αττικής σε μία εικονική πτήση με Airbus 320. Όπως ήταν φυσικό κυβερνήτης ήταν ο Αλέξης Παππάς και πλάι του η παίκτρια που διεκδικεί την καρδιά του. Την ώρα λοιπόν που… πετούσαν και ήταν έτοιμοι να πέσουν πάνω σε ένα βουνό, η Μαρία έβγαλε την πούδρα της και όταν ο Αλέξης Παππάς την αντίκρυσε, του είπε: «Κράτα λίγο το τιμόνι για να βάλω λίγη πούδρα! Λίγη, λίγη, να». Στη συνέχεια, «πέταξαν» πάνω από την Ακρόπολη όχι με επιτυχία μηδέν. «Ένας Παρθενώνας μάλλον διαλύθηκε! Βρε αγάπη μου, ήταν πάρα πολύ παλιός και πρέπει να ξαναφτιαχτεί» δήλωσε η Μαρία. ΔΕΙΤΕ ΠΕΡΙΣΣΟΤΕΡΑ Comments are closed, but trackbacks and pingbacks are open. Διαβάστε όλο το άρθρο εδώ: The Bachelor: Έμεινε «κάγκελο» ο Αλέξης Παππάς με την Μαρία: «Κράτα το τιμόνι να βάλω λίγη πούδρα» Πηγή: Spoilers\nΟ Αποστόλης ξεκαθαρίζει στην Ευτυχία πως δε μπορεί να τη δει φιλικά\nΗ Γη της Ελιάς spoiler: Σε μεγάλη αμηχανία θα έρθουν ο Αποστόλης και η Ευτυχία, στην γη της ελιάς. Η Ευτυχία έχει χωρίσει με τον Ανέστη και προσπαθεί να βρει ξανά τον παλιό της εαυτό. Φυσικά, αυτό δεν είναι καθόλου εύκολο, μετά από όσα πέρασε η ηρωίδα στα χέρια του αδίστακτου αυτού χαρακτήρα. Η Γη της Ελιάς spoiler: Ο Αποστόλης ξεκαθαρίζει στην Ευτυχία πως δε μπορεί να τη δει φιλικά Η Άννα παρηγορεί την φίλη της, ψάχνοντας τον ιδανικό σύντροφο για εκείνη. Ο Πότης δείχνει πως ενδιαφέρεται ακόμη για εκείνη, όμως διστάζει. Δεν είναι έτοιμος να την προσεγγίσει ξανά, παρά τις πιέσεις της Άννας. Την ίδια στιγμή, ο Αποστόλης υποδέχεται ξανά την Ευτυχία στη ζωή του, με την αμηχανία να είναι τεράστια. Εκείνη προσπαθεί να τον προσεγγίσει ξανά, χωρίς αποτέλεσμα. Ο Αποστόλης λυγίζει και ξεσπάει. Δεν γίνεται να συμπεριφέρεται σα να μη τρέχει τίποτα. Δε γίνεται να αγκαλιάζει την Ευτυχία σαν φίλη του, να την βλέπει σαν κολλητή της αδελφής του και τίποτα άλλο. Η Ευτυχία είναι ξεκάθαρη για τα συναισθήματά της. Αυτό που θέλει, είναι να είναι κοντά του. Ο Αποστόλης θα ξεσπάσει στην Ευτυχία, τονίζοντάς της πως δε μπορεί ακόμη να τη δει φιλικά, στην γη της ελιάς. Θα της αναφέρει πως το παρελθόν τους ήταν έντονο και πως δεν είναι εύκολο να τα αφήσει όλα πίσω του….\nΗ Αλεξάνδρα βάζει να τον σκοτώσουν τον Στέφανο\nΉλιος Spoiler: Οι ανατροπές και οι αποκαλύψεις αναμένεται να καθηλώσουν τους τηλεθεατές της σειράς Ήλιος στα επόμενα επεισόδια καθώς η πραγματική ταυτότητα του Στέφανου αποκαλύπτεται! Πως θα αντιδράσει η Αλεξάνδρα στην σειρά Ήλιος μόλις διαπιστώσει πως ο Στέφανος είναι γιος του Μενέλαου αλλά και ο δολοφόνος του Φίλιππου; Ήλιος Spoiler: Η Αλεξάνδρα βάζει να τον σκοτώσουν τον Στέφανο Σύμφωνα με αποκλειστικές πληροφορίες του περιοδικού ΜΥtv, όλη η Καβάλα μαθαίνει πως ο Στέφανος είναι αυτός που κρύβεται πίσω από την δολοφονία του Φίλιππου. Κανείς δεν μπορεί να το πιστέψει πως ο συγκεκριμένος άνθρωπος με αυτό το αγγελικό πρόσωπο είναι ένας αδίστακτος δολοφόνος. Η Αλίκη μόλις το μάθει θα σπεύσει να ενημερώσει την Αλεξάνδρα. Η γυναίκα σοκάρεται μόλις της ανακοινώνει η Αλίκη τον δολοφόνο του γιού της. Δεν μπορεί να διανοηθεί πως το άτομο που προσέλαβε για να την βοηθήσει να βρει τον πραγματικό ένοχο του γιού της, είναι ο δολοφόνος του. Διψασμένη για εκδίκηση λοιπόν, δίνει εντολή στον συνεργάτη της Λουκά να σκοτώσει τον Στέφανο! Η συνέχεια όπως όλα δείχνουν θα είναι απρόβλεπτη καθώς η Αλεξάνδρα θα κινήσει γη και ουρανό με σκοπό ο Στέφανος στην σειρά Ήλιος, να πληρώσει. Για την αρχική σελίδα « Ήλιος » πατήστε ΕΔΩ Διαβάστε όλο το άρθρο εδώ: Η Αλεξάνδρα βάζει να τον σκοτώσουν τον Στέφανο Πηγή: Spoilers\nΣασμός Spoiler: Ο Πέτρος κάνει πρόταση γάμου στη Σεμίνα, φέρνοντας την μεγάλη ανατροπή στη σειρά Σασμός. Ο Πέτρος δείχνει τρελά ερωτευμένος και αποφασισμένος να διεκδικήσει την αγαπημένη του, με κάθε κόστος. Αυτό που δε γνωρίζει, είναι πως ο Διονύσης καραδοκεί. Σασμός Spoiler: Η Θοδώρα προσπαθεί να χαλάσει τη σχέση του Πέτρου με τη Σεμίνα Ο Διονύσης συνεχίζει να διεκδικεί την Σεμίνα, να τη θεωρεί ιδιοκτησία του. Εκείνη, εντοπίζει στοιχεία για να τον καταδικάσει για τις παράνομες δράσεις του, δίχως αποτέλεσμα. Ο πόλεμος δε θα αργήσει να ξεσπάσει μεταξύ τους. Σύμφωνα με το TiVi για τη σειρά Σασμός, ο Πέτρος κάνει πρόταση γάμου στη Σεμίνα, αφήνοντάς τη με το στόμα ανοιχτό. “Θέλεις να γίνεις γυναίκα μου; Θα παντρευτούμε και δε θα έχεις κανέναν ανάγκη”, της λέει, με τη Σεμίνα να χαμογελά. Γνωρίζει πως αυτό δε μπορεί να συμβεί, ούτε στα πιο τρελά τους όνειρα. Η Σεμίνα και η Θοδώρα γίνονται φίλες, χωρίς να ξέρουν πως τις συνδέει ο Πέτρος Βρουλάκης. Μιλούν για τους μεγάλους τους έρωτες, με την Θοδώρα να αναφέρει πως ετοιμάζεται να παντρευτεί τον καλό της σύντομα. Από την άλλη πλευρά, η Σεμίνα βρίσκει ασφάλεια και παρηγοριά δίπλα της, με αποτέλεσμα να της αναφέρει πως είναι κι εκείνη ερωτευμένη με κάποιον, αλλά δε μπορεί να το εκφράσει ακόμη δημόσια. Μόλις η Θοδώρα μαθαίνει πως η Σεμίνα θέλει τον Πέτρο…\nThe Bachelor: Το μεγαλύτερο FAIL στο ριάλιτι ever. Άφησε να φυγει TO KOPMI κ ακόμα κλαίει ο Βασιλάκος\nHome LIFESTYLE MEDIA The Bachelor: Το μεγαλύτερο FAIL στο ριάλιτι ever. Άφησε να φυγει TO KOPMI κ ακόμα κλαίει ο Βασιλάκος Η Μαρίνα Λικμέτα είναι η εικοσάχρονη παίκτρια που αποχώρησε πέρσι από το the bachelor όταν αρνήθηκε να πάρει το τριαντάφυλλο από τον Παναγιώτη Βασιλάκο και τον άφησε σύξυλο να κυνηγάει τις υπόλοιπες του ριάλιτι. Η Μαρίνα έχει καταγωγή από την Ιταλία και σπουδάζει στην Πάτρα Διοίκηση Επιχειρήσεων ενώ προσπαθεί να κάνει καριέρα και στο μόντελινγκ. Φυσικά και μπορεί να τα καταφέρει αφού διαθέτει ένα αψεγάδιαστο σώμα και ένα όμορφο πρόσωπο ιδιαίτερα μάλιστα εκφραστικό. Ο λόγος που η Μαρίνα τα παράτησε ήταν ότι δεν της άρεσε να βλέπει τον άνδρα που της άρεσε να παίζει μπάλα και με άλλες! Η Μαρίνα Λικμέτα μετά το τέλος του The bachelor άφησε μερικά υπονοούμενα αναφορικά με τη σχέση του Παναγιώτη Βασιλάκου και της Νικολέτας προσπέρασε και απλά συνέχισε τη ζωή της! Σήμερα μοιράζει την ζωή της ανάμεσα στην Πάτρα γιατί έχει τις σπουδές και τις κολλητές της και την Αθήνα όπου κάνει κάποιες δουλειές σαν μοντέλο ενώ μέσα από τα social media το instagram και το tik tok δημοσιεύει φωτογραφίες και βίντεο προσπαθώντας να κερδίσει ακόμα περισσότερη δημοσιότητα. Μία φωτογραφία που είχε δημοσιεύσει πριν λίγο καιρό στον καθρέφτη του σπιτιού της όπου φορούσε μόνο το κάτω εσώρουχο είχε γίνει κυριολεκτικά viral και σίγουρα…\nΗ Χάιδω έτοιμη να βάψει τα χέρια της με αίμα\nΗ Γη της Ελιάς spoiler: Η Χάιδω ικετεύει τον Στέλιο Βαφέα να της αποκαλύψει ποιος ήταν ο φονιάς του Πέτρου και της Στέλλας, στην γη της ελιάς. Εκείνος δέχεται να της μιλήσει, αναφέροντάς της ένα όνομα – κλειδί για την υπόθεση που ερευνά. Η Γη της Ελιάς spoiler: Η Χάιδω έτοιμη να βάψει τα χέρια της με αίμα Ο Πέτρος ήταν μπλεγμένος σε καρτέλ ναρκωτικών και είχε ανοιχτούς λογαριασμούς. Ουκ ολίγες φορές τον είχαν απειλήσει με θάνατο, με τον Πέτρο να μη δίνει σημασία. Πίστευε πως θα καταφέρει να τους ξεπληρώσει, δίχως αποτέλεσμα… Η μεγάλη στιγμή έφτασε. Ο Βαφέας αποκαλύπτει την αλήθεια, η Χάιδω αρπάζει την καραμπίνα κι ένας νέος κύκλος αίματος ξεκινά στην αγαπημένη μας σειρά. Ποιος κρύβεται πίσω από το φρικτό αυτό έγκλημα; Αφού έχει παρακαλέσει τον Νικόλα για μια νέα καραμπίνα, μπαίνει στο αυτοκίνητο και οδηγεί ανεξέλεγκτα. Είναι αποφασισμένη να αντικρίσει τον άνθρωπο που σκότωσε τον άντρα και το παιδί της, με κάθε κόστος. Έχει στα χέρια της το χαρτάκι με το όνομά του και τον αναζητά παντού. Με την καραμπίνα στα χέρια της, η Χάιδω μαθαίνει πως ο φονιάς βρίσκεται αρκετά κοντά της, στην γη της ελιάς. Μόνο που αυτός είναι μπλεγμένος σε ένα επικίνδυνο καρτέλ. Είναι έτοιμη να γίνει δολοφόνος, να βάψει τα χέρια της με αίμα, να σκορπίσει τον τρόμο. Ο Λυκούργος και ο…\nΟ Στέφανος προειδοποιεί τον Αλέξη να μείνει μακριά από τη Μυρτάλη\nΗ Γη της Ελιάς spoiler: Με νέες εξελίξεις και απροσδόκητα γεγονότα συνεχίζεται η σειρά «Η Γη της Ελιάς», με το Στέφανο να εξοργίζεται όταν βλέπει μπροστά του τον Αλέξη. Η Γη της Ελιάς spoiler: Ο Στέφανος προειδοποιεί τον Αλέξη να μείνει μακριά από τη Μυρτάλη Ο Αλέξης από τη στιγμή που πατάει το πόδι του στην Αρεόπολη σκέφτεται με ποιο τρόπο θα πλησιάσει τη Μυρτάλη. Δεν την έχει βγάλει από το μυαλό του ποτέ άσχετα αν προσποιείται σε όλους ότι την έχει ξεπεράσει. Ακόμη και ο ψυχίατρος της κλινικής έχει πειστεί πως ο Αλέξης είναι καλά και μπορεί να συνεχίσει τη ζωή του αρκεί βέβαια να παίρνει ανελλιπώς τα φάρμακα του. Η μόνη που έχει κάποιες επιφυλάξεις για τη κατάσταση του γιου της είναι η Μαργαρίτα. Ωστόσο ο ψυχίατρος της κλινικής τη καθησυχάζει ζητώντας της να διατηρήσει τη ψυχραιμία της και να σταθεί δίπλα στο παιδί της. Ο Αλέξης για να γίνει ακόμη πιο πειστικός σε όλους εμφανίζεται στην Αρεόπολη με το νέο του δεσμό τη Μάρθα. Βέβαια το μυαλό του είναι κολλημένο στη Μυρτάλη αλλά δε βιάζεται. Προσπαθεί να κερδίσει χρόνο και τη κατάλληλη στιγμή να τη προσεγγίσει. Κάποια στιγμή ο Αλέξης ενώ πηγαίνει στο γραφείο του πέφτει πάνω στο Στέφανο ο οποίος ξαφνιάζεται προς στιγμή που το βλέπει μπροστά του μετά από τόσο καιρό. Ο Στέφανος κοιτάζει στα…\nΗ κοπέλα του Αλέξη έρχεται να φέρει την απόλυτη ανατροπή\nΗ Γη Της Ελιάς Spoiler: Ο πρωταγωνιστής βγαίνει από την ψυχιατρική κλινική και επιστρέφει στην Αρεόπολη, προκαλώντας τον τρόμο της Μυρτάλης. Η Γη Της Ελιάς Spoiler: Η κοπέλα του Αλέξη έρχεται να φέρει την απόλυτη ανατροπή Υιοθετεί το καλό του πρόσωπο, δείχνοντας σε όλους πως θεραπεύτηκε. Μάλιστα, φέρνει μαζί του την κοπέλα του, την Μάρθα, θέλοντας να αποδείξει πως έχει ξεπεράσει την Μυρτάλη Βρεττάκου. Αφού καταφέρει να ξεγελάσει τους γιατρούς, βάζει στόχο να ξεγελάσει και την μητέρα του, αλλά και τους κατοίκους της Αρεόπολης. Η Μάρθα τον ακολουθεί, φανερά εντυπωσιασμένη από τον νεαρό. Φυσικά, δεν ξέρει τί την περιμένει… Σύμφωνα με το TV Mania, η Εύη Κουταλιανού έρχεται στην γη της ελιάς, για να υποδυθεί την κοπέλα του Αλέξη. Μία ηρωίδα ονειροπόλα, που ξεκινάει μία νέα ζωή στη Μάνη, ελπίζοντας πως έχει βρει τον πρίγκιπά της. Την Εύη Κουταλιανού έχουμε απολαύσει στο θέατρο. Μόνο που ο Αλέξης έχει καταφέρει να ξεγελάσει τόσο την ίδια, όσο και τους υπόλοιπους. Της δείχνει πως είναι ερωτευμένος μαζί της, με την Μαργαρίτα να παίρνει μία ανάσα ανακούφισης. Η Μάρθα, η κοπέλα του Αλέξη, ψάχνει για δουλειά στην Αρεόπολη και βρίσκεται διαρκώς στο πλευρό του αγαπημένου της. Εκείνος, συνεχίζει να παρακολουθεί την Μυρτάλη, ετοιμάζοντας την επόμενη επίθεσή του. Ποια θα είναι η αντίδραση της μόλις τον αντικρίσει από μακριά; Η νεαρή πρωταγωνίστρια μπαίνει ξανά σε…\nΣασμός Spoiler: Σε μεγάλο κίνδυνο θα βρεθεί η πρωταγωνίστρια. Ο Διονύσης βάζει στο μάτι την Αργυρώ και κυνηγά να την σκοτώσει, ύστερα από μία φρικτή απροσεξία, στη σειρά Σασμός. Η συνεργασία τους κυλάει πολύ όμορφα, με την παράνομη δράση του Διονύση να μη γίνεται αντιληπτή. Σασμός Spoiler: Ο Διονύσης επιχειρεί να σκοτώσει την Αργυρώ Όλα αυτά, μέχρι να πέσει ένας σάκος με αρχαία αντικείμενα αξίας, στα χέρια της Αργυρώς. Στις ειδήσεις συνεχίζει να παίζεται διαρκώς το κύκλωμα της αρχαιοκαπηλίας, ενώ στο αστυνομικό τμήμα ο Αντώνης και η Ντίνα παλεύουν να βρουν τη λύση. Δυστυχώς, η Αργυρώ θα φτάσει πρώτη στην αλήθεια. Θα δει με τα μάτια της αρχαία μέσα στο ξενοδοχείο και θα τρέξει στον Διονύση. Φυσικά, δε γνωρίζει ότι εκείνος εμπλέκεται. Ο Διονύσης θα προσπαθήσει να την καθησυχάσει, το τέλος, όμως, είναι κοντά… Ο Διονύσης ζητάει από την Αργυρώ να κάνει πως δεν είδε τίποτα, για να μη βλάψει το ξενοδοχείο του, στη σειρά Σασμός. Εκείνη, αν και στην αρχή δέχεται να μη μιλήσει, παραμένει ταραγμένη. Κάποιος από το ξενοδοχείο είναι μπλεγμένος στο κύκλωμα αρχαιοκαπηλίας και αυτό δεν είναι καθησυχαστικό. Βλέποντας την ταραχή της, ο Διονύσης φοβάται πως θα μιλήσει. Έτσι, σύμφωνα με το TiVi, φωνάζει τον Άγη και του δίνει εντολή να βγάλει από τη μέση την Αργυρώ, όσο πιο σύντομα γίνεται. Ο Άγης, αν και στην αρχή…\nΟ Μάνος εκτός εαυτού βάζει να σκοτώσουν την Αντιγόνη\nΗ Γη της Ελιάς spoiler: Ο Μάνος αρχίζει να ζορίζεται με την περιουσία του πατέρα του στην γη της ελιάς, ειδικά μετά από το θετικό τεστ DNA που έγινε με την Αντιγόνη. Τα νέα μαθαίνονται, η Αντιγόνη κρατάει τα αποτελέσματα στα χέρια της και ο Μάνος γίνεται έξω φρενών. Η Γη της Ελιάς spoiler: Ο Μάνος εκτός εαυτού βάζει να σκοτώσουν την Αντιγόνη Η Αντιγόνη του φωνάζει πως είναι αδελφή του, προκαλώντας την οργή του. Παρόλο που η ίδια ξεκαθαρίζει πως θέλει απλώς την αναγνώριση και όχι την περιουσία, ο Ισίδωρος φοβάται πως η μεγάλη έκρηξη θα ξεσπάσει σύντομα. Έτσι, ενώ ήθελε να τα γράψει όλα στον Μάνο, πρέπει να κάνει την μεγάλη υποχώρηση και να περάσει ένα μέρος της περιουσίας στην Αντιγόνη. Αυτό θα είναι η αφορμή για να ξεσπάσει νέος πόλεμος ανάμεσα στα δύο αδέλφια. Ο Μάνος λυγίζει στην γη της ελιάς, ειδικά όταν η Αντιγόνη του τρίβει στα μούτρα το τεστ DNA. Αμέσως τρέχει στον πατέρα του και φωνάζει πως εκείνος ευθύνεται για το κακό που βρήκε την οικογένειά τους. Στο μεταξύ, ο Ισίδωρος προσπαθεί να ετοιμάσει την οικογένειά του, για τη νέα αυτή προσθήκη. Βέβαια, Μυρτάλη και Ιουλία του έχουν γυρίσει ήδη την πλάτη, ενώ στα μαχαίρια είναι και ο Ιάκωβος. Ο Μάνος αποφασίζει να πάρει την κατάσταση στα χέρια του, θέλοντας να βγάλει από τη…\nΟ Στάθης το ρίχνει στο ποτό για να πνίξει τον πόνο του\nΗ Γη της Ελιάς Spoiler: Η νέα καθημερινότητα των Καπερνάρων είναι εφιαλτική. Ο Στάθης γίνεται αλκοολικός στην γη της ελιάς, πνίγοντας τον πόνο του στο ποτό, προκειμένου να ξεχάσει. Η Αρετή συνεχίζει να είναι σε άσχημη κατάσταση, πιέζοντας καθημερινά τον Στάθη. Η Γη της Ελιάς Spoiler: Ο Στάθης το ρίχνει στο ποτό για να πνίξει τον πόνο του Η εμπιστοσύνη έχει χαθεί, με αποτέλεσμα ο έλεγχος που ασκείται να είναι τεράστιος. Ο Στάθης φτάνει στα όριά του, προσπαθώντας να είναι καλός σύζυγός, αλλά και καλός πατέρας. Όλοι του έχουν γυρίσει την πλάτη. Οι τύψεις τον βασανίζουν, όπως και ο μεγάλος του έρωτας για την Ιουλία. Προσπαθεί να την προσεγγίσει ξανά, παρόλο που είναι σίγουρος πως δε θα ξανά γυρίσει στην αγκαλιά της. Ένα γεγονός θα τον οδηγήσει στην αυτοκαταστροφή. Η Ιουλία προσπαθεί να φτιάξει ξανά τη ζωή της, με τις ευλογίες του Ισίδωρου και του Ιάκωβου. Ο Γιώργης Κουράκος είναι διαρκώς στο πλευρό της, δείχνοντας διατεθειμένος να την κάνει να ξεπεράσει τον Στάθη. Εκείνη, παρασύρεται στη δύνη του νέου έρωτα, αφήνοντας πίσω της το πονεμένο παρελθόν. Μπορεί η καρδιά της να ανήκει ολοκληρωτικά στον Στάθη, το μυαλό της όμως την πιέζει να κάνει το επόμενο βήμα. Ο Στάθης βλέπει μαζί την Ιουλία και τον Γιώργη και καταρρέει. Βρίσκει παρηγοριά στο αλκοόλ, με αποτέλεσμα να πίνει διαρκώς για να ξεχάσει. Η…\nΗ Γη της Ελιάς Spoiler: Ο Πότης έχει δείξει πως νοιάζεται πολύ για την Ευτυχία, στην γη της ελιάς. Είναι γοητευμένος με τη νεαρή ηρωίδα και θέλει να την βλέπει ευτυχισμένη. Η απόφασή της, όμως, να ανέβει τα σκαλιά της εκκλησίας με τον Ανέστη, έκανε το χάσμα αυτό να είναι οριστικό. Η Γη της Ελιάς Spoiler: Η Άννα ζητάει από τον Πότη να προσεγγίσει την Ευτυχία – Εκείνος αρνείται Η Ευτυχία βλέπει στο πρόσωπο του Ανέστη έναν αδίστακτο χαρακτήρα. Δε θέλει να είναι άλλο μαζί του, δε θέλει να συνεχιστεί αυτή η σχέση, να σφραγιστεί με τον θεσμό του γάμου. Του ανακοινώνει πως θέλει να χωρίσουν, με τον Ανέστη να αντιδρά βίαια. Με δική του πρωτοβουλία, την απολύει μαζί με την Άννα από τον ελαιώνα. Ένας πόλεμος ξεκινάει δίχως τέλος, με την Ευτυχία να είναι πιο σίγουρη από ποτέ. Δε τον θέλει άλλο στη ζωή της και θα κάνει τα πάντα για να τον διώξει μακριά… Η Άννα, βλέποντας την φίλη της να υποφέρει, αποφασίζει να βοηθήσει με τον τρόπο της. Γνωρίζει πως ο Πότης νιώθει έντονα για την Ευτυχία στην γη της ελιάς και τον προσεγγίζει. Του ζητάει να πλησιάσει την Ευτυχία, να της ζητήσει μία ευκαιρία. Ο Πότης αρνείται. Δε νιώθει έτοιμος για αυτό το βήμα και ξεκαθαρίζει στην Άννα πως δε θέλει να σταθεί πλάι της. Όλες…\nΑυτό είναι το σκοτεινό σχέδιο του Μάνου για να εξοντώσει την Αντιγόνη!\n22 Νοεμβρίου, 2021 0 Σχόλια\nΗ Γη της Ελιάς Spoiler: Τα αποτελέσματα DNA του Ισίδωρου, αλλάζουν όλα τα δεδομένα! Ο Ισίδωρος, νιώθοντας ηθικά υποχρεωμένος απέναντι στην Αντιγόνη, αποφασίζει να κάνει τεστ DNA για να της επιβεβαιώσει τις υποψίες. Η Γη της Ελιάς Spoiler: Αυτό είναι το σκοτεινό σχέδιο του Μάνου για να εξοντώσει την Αντιγόνη! Απαντήσεις σε μεγάλα ερωτήματα έδωσε η ηθοποιός Ήβη Νικολαΐδου, που την βλέπουμε ως Αντιγόνη στην αγαπημένη μας σειρά. Μίλησε στο «Τι λες τώρα» και μας έδωσε δυνατό spoiler. «Με βαριά καρδιά η Αντιγόνη σώζει τον Ισίδωρο, ωστόσο αργότερα θα έρθουν κοντά αυτοί οι δύο ως πατέρας και κόρη. Ωστόσο αυτό θα φέρει μία κόντρα με τον γιο του, τον Μάνο! Ο Ισίδωρος αναγνωρίζει την Αντιγόνη. Αλλά θα έρθει σε ρήξη με τον Μάνο, ο οποίος θα προσπαθήσει να την απομακρύνει ακόμα και από τις φίλες της». Αποκάλυψε πως τελικά θα χωρίσουν και η «Αντιγόνη» θα μάθει για το παρελθόν και τον χαρακτήρα του. «Η Αντιγόνη φοβάται να αφεθεί για αυτό απομακρύνεται από τον Δημήτρη. Φοβάται ότι θα πάθει το ίδιο με την μητέρα της». Για την αρχική σελίδα « Η Γη Της Ελιάς » πατήστε ΕΔΩ Διαβάστε όλο το άρθρο εδώ: Αυτό είναι το σκοτεινό σχέδιο του Μάνου για να εξοντώσει την Αντιγόνη! Πηγή: Spoilers


Who watches the Watchmen ? – THE BAT COUNTRY PRESS : TOO WEIRD TO LIVE, TO GEEK TO DIE !\nΈνας μπλε άντρας καθισμένος στα βράχια του Άρη άραγε μπορεί να φέρει την σωτηρία του Κόσμου ? Όχι. Προτιμά να χαζεύει μια παλιά φωτογραφία…\nΠοίος σκότωσε τον Κωμικό ?\nΤον Οκτώβριο του 1985 η αστυνομία της Νέας Υόρκης ανακαλύπτει το πτώμα του Edward Blake. Οι έρευνες δεν φέρνουν στην επιφάνεια το παραμικρό στοιχείο για το παρελθόν του μυστηριώδους κυρίου Blake, αποκαλύπτουν όμως την αιτία θανάτου του. Ο Edward Blake δολοφονήθηκε. Κάποιος με μεγάλη μυική δύναμη αφού τον ξυλοκόπησε άγρια στην συνέχεια τον πέταξε έξω από το παράθυρο του. Την υπόθεση αναλαμβάνει να εξιχνιάσει ο Rorschach ένας ημίτρελος μασκοφόρος εκδικητής που συνηθίζει να τιμωρεί τους εγκληματίες με ανελέητη βία. Σύντομα ο Rorschach ανακαλύπτει ότι ο Edward Blake είναι το πρόσωπο πίσω από τον μασκοφόρο ήρωα The Comedian ο οποίος δούλευε για την κυβέρνηση των Η.Π.Α. Πεπεισμένος ότι η δολοφονία του Blake αποτελεί μέρος ενός σχεδίου εξόντωσης όλων των μασκοφόρων ηρώων ο Rorschach αποφασίζει να εντοπίσει τους πρώην συνεργάτες του, να τους προειδοποιήσει για τον κίνδυνο που διατρέχουν και όλοι μαζί να εξιχνιάσουν αυτήν την σκοτεινή υπόθεση. Αυτό όμως που δεν γνωρίζει ο Rorschach είναι ότι πρώτον το να πείσει τους πρώην συνεργάτες του να βγάλουν τις στολές τους από την ναφθαλίνη ΔΕΝ θα είναι καθόλου εύκολη υπόθεση και δεύτερον ότι ο θάνατος του The Comedian όντως αποτελεί μέρος ενός σκοτεινού σχεδίου όχι όμως εκείνου που ο Rorschach αρχικά νομίζει…\nΗ σειρά Watchmen δημοσιεύτηκε από την DC σε 12 τεύχη την χρονιά 1986-87 και αποτελεί έμπνευση των Alan Moore (writer) και Dave Gibbons (artist) . Η ιστορία του Watchmen εκτυλίσσεται σε έναν αλλαγμένο ιστορικά κόσμο όπου η Αμερική χάρη στην βοήθεια του υπέρ Ήρωα της Doctor Manhattan κατάφερε να νικήσει τον πόλεμο του Βιετνάμ. Αυτό έχει ως αποτέλεσμα να έχουμε φτάσει στο έτος 1985 και ο Ρίτσαρντ Νίξον να παραμένει πρόεδρος των Η.Π.Α. ενώ και οι σχέσεις των Αμερικανών με την Σοβιετική Ένωση κρέμονται από μια εξαιρετικά λεπτή κλωστή. Το ενδεχόμενο ενός καταστρεπτικού πυρηνικού πολέμου μεταξύ των δυο υπερδυνάμεων είναι πιο κοντά από ποτέ. Ο φόβος μιας πιθανής επίθεσης με πυρηνικά από τους Ρώσους αναγκάζει την κυβέρνηση των Η.Π.Α. να συνάψει συνεργασία με ορισμένους ήρωες παρόλο που η ίδια η κυβέρνηση το 1977 είχε ψηφίσει νομοσχέδιο που έκρινε όλους τους ήρωες ως… παράνομους ! Το μόνο που καθησυχάζει τους Αμερικανούς είναι η παρουσία του Doctor Manhattan ενός πανίσχυρου όντος που έχει την δύναμη να ελέγχει την ύλη κάτι που τον καθιστά την ασπίδα προστασίας των Η.Π.Α. απέναντι στην Ρωσία. Έλα όμως που κατά την διάρκεια μιας τηλεοπτικής του συνέντευξης ο Doctor Manhattan κατηγορείται άδικα ότι είναι υπεύθυνος για την πρόκληση καρκίνου σε φίλους και πρώην συνεργάτες του! Μπερδεμένος και απογοητευμένος από την αχαριστία της ανθρωπότητας ο Doctor Manhattan αυτοεξορίζεται στον Άρη. Και εκεί επάνω στον κόκκινο πλανήτη ο Manhattan παίρνει την απόφαση να χτίσει έναν νέο κόσμο και να μην ξαναγυρίσει στην γη όπου η ανθρωπότητα του έπαιξε ένα κακόγουστο αστείο. Ένα αστείο που είναι άγνωστο ποιος το σκάρωσε μιας και ο <<Κωμικός>> της παρέας ήταν ήδη νεκρός…\nWho is watching the Watchmen ?\nΟ Rorschach είναι ο μοναδικός από την κάποτε ομάδα των Watchmen που αντιτάχθηκε στο διάταγμα του 77 και αρνήθηκε να βγάλει την στολή του. Το πρώτο μέλος που προσεγγίζει είναι ο Daniel Dreiberg γνωστός ως The Nite Owl . Αν και αποσύρθηκε από την ενεργό δράση, η φλόγα του ήρωα δεν έπαψε ποτέ να καίει μέσα στον Daniel που όμως αρχικά αρνείται να συνεργαστεί με τον Rorschach αφού τον θεωρεί έναν τρελό που βλέπει παντού θεωρίες συνωμοσίας. Μια άποψη που φαίνεται να συμμερίζονται και τα 2 εναπομείναντα μέλη της ομάδας, η γοητευτική Laurie Juspeczy (The Silver Spectre II ) και ο ιδιοφυής Adrian Veidt (Ozymandias) ο οποίος δηλώνει μάλιστα ότι προτιμά να ασχολείται με τις κερδοφόρες επιχειρήσεις του παρά να παριστάνει τον ήρωα… Όταν όμως γίνεται μια αποτυχημένη απόπειρα δολοφονίας εις βάρος του τελευταίου, η παράνοια του Rorschach ενισχύεται και ο εκδικητής αποφασίζει να λύσει μόνος του την υπόθεση. Πριν όμως προλάβει να κάνει το παραμικρό οι αρχές τον συλλαμβάνουν με την κατηγορία ότι σκότωσε έναν πρώην εγκληματία. Μια κατηγορία πέρα για πέρα αναληθής. Τότε είναι που ο Daniel και η Laurie συνειδητοποιούν ότι ίσως ο Rorschach να μην είναι και τόσο τρελός και ότι όλα τα γεγονότα συνδέονται κάπως μεταξύ τους. Η δολοφονία του Edward Blake, η απόπειρα κατά του Veidt , η άδικη λασπολογία ενάντια στον Doctor Manhattan… Οι στολές βγαίνουν από την ντουλάπα και οι 2 ήρωες αποφασίζουν να βγάλουν τον Rorschach από την φυλακή και μαζί να λύσουν την υπόθεση και να βρουν τον ένοχο. Ποίο όμως είναι τελικά το μεγάλο σχέδιο και ποιο σκοτεινό μυαλό κρύβεται στην κορυφή της Πυραμίδας και κινεί τα νήματα χειραγωγώντας τους ήρωες ; Γιατί ο Κωμικός, που κανένας δεν τον έβρισκε αστείο, έπρεπε να πεθάνει και που στο διάολο βρίσκεται ο Doctor Manhattan ; Στο τέλος ένα όμως είναι το μεγάλο ερώτημα.\nΤο Watchmen είναι To comic (μαζί με το The Dark Knight Returns του Frank Miller) που έσκασε μύτη στα τέλη των 80s σας ένα τεράστιο τηλεπαθητικό εξωγήινο τέρας με πλοκάμια και τα ισοπέδωσε όλα! Ο Moore με όπλο το υπέροχο σχέδιο του Gibbons δεν δίσταζε να ‘παίξει’ με θέματα και συμβολισμούς που μέχρι τότε κανείς δεν είχε διανοηθεί ή τολμήσει να χώσει σε ένα comic. Αλλά το βασικότερο είναι ότι απομυθοποίησε εντελώς την ατσαλάκωτη εικόνα που είχαμε για τους superheroes μέχρι τότε.Κάτι που στην συνέχεια έγινε trend στην Βιομηχανία και προς μεγάλη απογοήτευση του Συγγραφέα εφαρμόστηκε κυριολεκτικά παντού. Είναι και ένας από τους βασικούς λόγους για το ‘σχίσμα’ μεταξύ του Moore και της Dc αλλά αυτή η ιστορία θα ειπωθεί σε άλλο τεύχος. Οι ‘ήρωες’ του Watchmen είναι μελαγχολικοί άνθρωποι που κινούνται σε γκρίζες ζώνες που ισορροπούν ανάμεσα στην λογική και την παράνοια. Α και ανάμεσα τους τριγυρνά ένας απόμακρος μπλε Θεός που ξέχασε από καιρό το τι σημαίνει να είσαι άνθρωπος….\nΊσως το θυμηθεί τώρα στο Dc Rebirth. Ναι είναι γεγονός πλέον ότι ο Doctor Manhattan επιστρέφει ύστερα από πολλά χρόνια στο σύμπαν της DC και ότι παίζει πρωταγωνιστικό ρόλο στην ‘Αναγέννηση’ των αγαπημένων μας ηρώων. Για κάποιον που ισχυρίζεται ότι κουράστηκε από την Γη και τις ‘ανθρώπινες υποθέσεις’ ο Doctor Manhattan αναμένεται να αλλάξει πολλές ζωές στο νέο Dc Rebirth….. Που βρισκόταν τόσο καιρό ? Τι άλλαξε μέσα του και ποια είναι τα κίνητρα του ? Θα επιστρέψουν οι Watchmen ? Πρέπει να επιστρέψουν οι Watchmen ? Έχει δίκιο ο Alan Moore που βλέπει το λογότυπο της Dc και αφρίζει από τα νεύρα του ? Και το πιο βασικό ερώτημα απ’ όλα , Who Watches the Dc Universe ?\nAlan Moore,DC,DC Rebirth,Doctor Manhattan,Rorschach,The Comedian,The Watchmen\n6 thoughts on “Who watches the Watchmen ?”\nΠαράθεμα: Alan Moore vs DC – TOO WEIRD TO LIVE, TO GEEK TO DIE\nΠαράθεμα: SWAMP THING : Η Οργή της Φύσης μέσα από το μηνιαίο acid trip του Alan Moore. – THE BAT COUNTRY PRESS : TOO WEIRD TO LIVE, TO GEEK TO DIE !\nΠαράθεμα: Τελικά το ερώτημα δεν είναι ‘Who watches the Watchmen ?’ αλλά ‘Μπορούμε να δούμε το Watchmen?’. – THE BAT COUNTRY PRESS : TOO WEIRD TO LIVE, TO GEEK TO DIE !\nΠαράθεμα: Οι Batman & Flash ψάχνουν να βρουν σε ποιόν ανήκει η κονκάρδα ! – THE BAT COUNTRY PRESS : TOO WEIRD TO LIVE, TO GEEK TO DIE !